title: Arabi pašša

text: Arabi oli lähtöisin fellah-suvusta Ala-Egyptistä. Hänen isänsä oli kyläpäällikkö. Arabi opiskeli Kairon arvostetussa Al-Azharin yliopistossa, mutta joutui otetuksi armeijaan Said paššan hallituskaudella. Hänestä tuli vuonna 1862 upseeri, kun ulkomaalaistaustaisia upseereita pyrittiin korvaamaan egyptiläisillä. Vuosien 1875–1876 Etiopian-vastaisen sodan jälkeen hänet ylennettiin everstiksi. Armeijassa Arabi liittyi alhaista syntyperää olleiden upseerien salaseuraan, jonka tavoitteena oli Egyptin armeijan ylimpiä portaita hallinneiden turkkilaisten ja tšerkessiläisten upseerien syrjäyttäminen. Hän osallistui myös vuoden 1879 upseerikapinaan, joka syöksi kediivi Ismail paššan vallasta. Arabista tuli tämän jälkeen ”kansallisen puolueen” johtaja ja hän onnistui saamaan aliupseerien ja sotilaiden tuen suunnitelmilleen. Hänen johtamansa sosiaalis-poliittinen liike kanavoi koulutetun väestön, armeijan ja talonpoikien tyytymättömyyttä ulkomaalaisten vaikutusvaltaan Egyptissä.


title: Arabi pašša

text: Nostattamalla kapinan Arabi pakotti syyskuussa 1881 kediivi Tewfik paššan vaihtamaan neuvonantajiaan ja kutsumaan koolle kansallisen edustajakokouksen. Arabista tuli nyt pašša ja sotaministeriön alivaltiosihteeri. Kiistojen jälkeen edustajakokoukselle päätettiin antaa budjettivalta ja helmikuussa 1882 kediivi Tewfik joutui nimittämään Mahmoud Sami el-Baroudin johtaman kokonaan egyptiläisistä kootun hallituksen. Arabista tuli sotaministeri ja käytännössä lähes diktaattori. Hän kohosi suoranaiseksi kansallissankariksi käyttämällä iskulausetta ”Egypti egyptiläisille”. Valtansa puolesta pelännyt kediivi Tewfik pyysi apua Britannialta ja Ranskalta, jotka lähettivät laivastonsa Aleksandrian lahdelle. Varsinkin Britannia oli huolissaan intresseistään Egyptissä. Aleksandriassa puhkesi mellakoita ja britit tulittivat kaupunkia heinäkuussa 1882. Arabi ryhtyi armeijan ylipäällikkönä organisoimaan sotilaallista vastarintaa ja julisti kediivi Tewfikin petturiksi.


title: Arabi pašša

text: Kenraali Garnet Wolseleyn komentamat brittijoukot nousivat maihin Ismailiassa ja löivät Arabin armeijan Tell el-Kebirin taistelussa 13. syyskuuta 1882. Arabi pakeni Kairoon, mutta antautui siellä kenraali Drury Drury-Lowelle. Arabi tuomittiin tämän jälkeen sotaoikeudessa kuolemaan, mutta brittien puututtua asiaan kediivi lievensi tuomion karkotukseksi. Hänet lähetettiin tammikuussa 1883 karkotukseen Ceylonille yhdessä muiden kapinajohtajien kanssa. Arabi armahdettiin lopulta toukokuussa 1901 ja hänen sallittiin palata Egyptiin. Kuollessaan kymmenen vuotta myöhemmin hän oli melko unohdettu, mutta hänet kohotettiin uudelleen kansallissankariksi Nasserin valtakaudella 1950-luvulla.


title: Marion Dougherty

text: Marion Caroline Dougherty (9. helmikuuta 1923 – 4. joulukuuta 2011) oli yhdysvaltalainen roolittaja.


title: Marion Dougherty

text: Dougherty oli mukana valitsemassa näyttelijöitä esimerkiksi elokuviin "Teurastamo 5", "Keskiyön cowboy", "Paniikki piikkipuistossa", "Puhallus", "Suuri kaappaus", "Pretty Baby", "Pienet sydämet", "Garpin maailma", "Batman", "Sumuisten vuorten gorillat", "Anna Karenina" ja "Full Metal Jacket".


title: Marion Dougherty

text: Vuonna 2012 ensiesitetty roolittajien ammattikuntaa käsittelevä dokumenttielokuva "Casting By" keskittyy paljolti Doughertyyn.


title: VU (lehti)

text: VU oli ranskalainen aikakauslehti, jota julkaistiin 1928–1940. Se oli aikansa merkittävimpiä valokuvalehtiä, ja sen päätoimittaja oli Lucien Vogel, joka oli kiinnostunut valokuvan voimasta ajankohtaisten tapahtumien kuvaajana. Lehden varhaisimmat numerot käsittelivät monenlaisia aiheita, kuten politiikkaa, urheilua, kulttuuria ja uutisia.


title: VU (lehti)

text: Lehden myöhempinä vuosina siinä käytettiin muun muassa André Kertészin, Robert Capan ja Brassaïn kuvareportaaseja. Lehdessä julkaistiin enemmän kuvia kuin missään muussa lehdessä, ja sen ensimmäisenä vuotena siinä julkaistiin 3 324 valokuvaa. Monia kuvista ei nähty missään muualla, ja esimerkiksi Lucien Vogelin ottamat kuvat olivat ensimmäisiä, jotka esittivät Neuvostoliiton elämää. Vu-lehdessä julkaistiin myös ensimmäisiä niin sanottuja ihmisläheisiä reportaaseja, jollainen oli muun muassa Germaine Krullin artikkeli Pariisin slummien kulkureista.


title: Mikko Björk

text: Mikko Björk, taiteilijanimeltään Mikko, on suomalainen tanssija, laulaja, lauluntekijä, näyttelijä, graafinen suunnittelija ja yrittäjä.


title: Mikko Björk

text: Björk aloitti laulun harrastamisen yläasteella 12-vuotiaana ystävänsä Aleksi ”Illi” Sariolan kannustamana. Ensimmäiset nauhoitetut kappaleet on julkaistu Rähinä Recordsin "Pommi 1"- ja "Pommi 2" -mixtapeilla.


title: Mikko Björk

text: Nykyään Björk kiertää rap-artisti Tuomas Kauhasen livekokoonpanon mukana kaikilla keikoilla ja hän toimii Kauhasen tuplaajana sekä laulajana. Björk vierailee myös Kauhasen esikoissooloalbumilla "Sano vaan Tuomas" kappaleissa ”Miksi naiset rakastuu renttuihin?” (orig. ja remix) sekä ”Vuoden mies” sekä vuonna 2014 julkaistulla singlellä ”Pummilla Tallinnaan”.


title: Mikko Björk

text: Björk aloitti b-boying-tanssin (breakdance) aktiivisen harrastuksen 16-vuotiaana kaveriporukalla.


title: Mikko Björk

text: Vuosina 1998–2003 Mikko ”Wartecs” Björk kuului Bomfunk MC’s -yhtyeen maailmankiertueen livekokoonpanoon, jossa hän oli mukana kaikilla keikoilla tanssijana ja esiintyi muun muassa seuraavissa tv-ohjelmissa ja festivaaleilla ympäri maailmaa:


title: Mikko Björk

text: Björk on osa vuonna 1997 perustettua Illmatic Cru -breakdance-ryhmää, joka vaihtoi myöhemmin nimensä Savage Feetiksi. Ryhmään kuului Björkin lisäksi myös Elastinen ja Uniikki sekä b-boyt Hypnotic, D'Maestre, Lil'P ja Twister sekä b-girl T-flo, joka tunnetaan nykyään paremmin nimellä B-girl Taya. Vuonna 2002 Savage Feet -ryhmän aktiivijäsenet yhdistivät voimansa jyväskyläläisen MidPoint Rockers -breakdance-ryhmän aktiivijäsenten kanssa, jolloin syntyi ryhmä nimeltä Flow Mo. Vuonna 2000 sama kokoonpano (tuolloin työnimellä IMR eli Illmatic Rockers), osallistui Ruotsissa Scandinavian Battle of the Year -karsintoihin ja sijoittui 3. sijalle ja sai parhaan ryhmäshowcasen tittelin. Flow Mo on Suomen kautta aikain menestynein katutanssiryhmä, jolla on hallussaan muun muassa kuusi Suomen-mestaruutta, Freestyle Session Euroopan mestaruusfinaalien 2. sija (Lontoo 2004), ensimmäisen R16-Breakdance-ryhmäkilpailun 2. sija (Soul, Etelä-Korea 2007). Flow Mo on myös maailmanlaajuisesti tunnustettu olevan yksi vaikuttavimmista 2000-luvun alun b-boy-ryhmistä, joka toi tanssimisen ja musikaalisuuden takaisin breakdanceen.


title: Mikko Björk

text: Björk on ensimmäinen suomalainen b-boy, joka on edustanut Suomea ”Top Rock” -sarjassa kansainvälisesti arvostetun Juste Debout -katutanssitapahtuman maailman finaaleissa (Pariisi 2011).


title: Mikko Björk

text: Björk on tehnyt Kiasman URB-festivaalille kaksi soolotanssiesitystä: ”Night at the Bboy Mansion” (2002) ja ”Everyday Diary” (2004) sekä ryhmänsä Flow Mon kanssa teatteriesitykset ”3D” (2003), ”Motion as Identity-Footwork as artform” (2004), ”Ovet – behind doors” (2008) ja ”Response” (2009).


title: Mikko Björk

text: Björk on myös esiintynyt seuraavissa musiikkivideoissa:


title: Mikko Björk

text: Nykyään Björk opettaa omia oppilaitaan omalla tanssikoulu Saiffa / Flow Mo Dance Schoolilla Helsingin Lönnrotinkadulla sekä järjestää Saiffa Oy:n kanssa kaikki Suomen suurimmat b-boy (break) kilpailut ja tapahtumat mukaan lukien perinteiset breakin Suomen-mestaruuskilpailut.


title: Mikko Björk

text: Björk on ollut mukana "Teräspallit" televisio-ohjelman kahdella tuotantokaudella Piinaavan Pirun roolissa. "Teräspallit" alkoi Suomessa vuoden 2010 keväällä Sub-kanavalla. Ohjelman toinen kausi alkoi keväällä 2012.


title: Mikko Björk

text: Björk omistaa oman brändin ja verkkokaupan www.custompaintedsunglasses.com, jossa hän myy itse käsintehtyjä koruja sekä customoituja asusteita. Custom painted Sunglasses™ on ollut toiminnassa vuodesta 2008 alkaen.


title: Mikko Björk

text: Björk on myös osakkaana Saiffa Oy:ssä kolmen muun Flow Mon jäsenen kanssa. Saiffa Oy on katutanssin opetusta sekä tapahtumia järjestävä yritys, joka sijaitsee Helsingissä ja on ollut toiminnassa vuodesta 2010 alkaen.


title: Leveänokkamaluri

text: Leveänokkamaluri ("Chenorhamphus grayi") on malurien heimoon kuuluva varpuslintu.


title: Leveänokkamaluri

text: Leveänokkamaluria tavataan Uuden-Guinean saarella Indonesiassa ja Papua-Uudessa-Guineassa. Lajin kannankehitys on laskeva, mutta sen ei uskota olevan vaarassa, ja se on luokiteltu elinvoimaiseksi.


title: Etelänkihu

text: Etelänkihu ("Stercorarius antarcticus") on kihujen heimoon kuuluva lokkilintu.


title: Etelänkihu

text: Suuri, ruskea kihu.


title: Etelänkihu

text: Esiintyy subantarktiksen saarilla ja Etelämantereen rannikoilla. Pesii ruohikolla, soralla tai paljaalla kalliolla.


title: Etelänkihu

text: Saalistaa kaloja ja pingviinien poikasia.


title: Julie Bergan

text: Julie Bergan (s. 12. huhtikuuta 1994) on norjalainen laulaja. Tammikuussa 2014 julkaistiin hänen ensimmäinen singlensä ”Younger”, joka on suomalaisten Patric Sarinin sekä Joonas Angerian käsialaa. Lokakuussa 2015 julkaistiin "All Hours" single, jonka on tuottanut Joonas Angeria.


title: Pussauskoppiin

text: Pussauskoppiin on suomalaisartisti Linda Vinkin kappale hänen "Dödöö ja meikkii"-debyyttialbumilta. Sen julkaisi Suomen Musiikki albumin toisena singlenä 29. marraskuuta 2013. Kappaleen tuotannosta vastaa artistin ensimmäisen singlen, "Vink Vinkin" tapaan Jimi Constantine. Kappaleelle on tehty myös musiikkivideo, joka julkaistiin videopalvelu YouTubessa singlen julkaisupäivänä. Kuten edeltänyt single, "Pussauskoppiin" ei ole päässyt lainkaan listoille.


title: Pussauskoppiin

text: Digitaalinen lataus


title: Ruskoselkämaluri

text: Ruskoselkämaluri ("Chenorhamphus campbelli") eli aiemmalta nimeltään oliiviselkämaluri on malurien heimoon kuuluva varpuslintu.


title: Ruskoselkämaluri

text: BirdLife Suomen luokittelussa ruskoselkämaluria pidetään omana lajinaan, mutta esimerkiksi BirdLife Internationalin luokittelussa sitä pidetään leveänokkamalurin alalajina. Oliiviselkämaluria tavataan Uuden-Guinean saarella Mount Bosavi -vuoren alueella.


title: Hurrikaani Manuel

text: Hurrikaani Manuel oli vuoden 2013 Tyynenmeren hurrikaanikauden seitsemäs hurrikaani. Myrsky rantautui Coliman ja Sinaloan osavaltioissa. Samalla viikolla hurrikaani Ingrid oli aktiivinen Meksikonlahdella: kyseessä oli ensimmäinen kerta sitten 1950-luvun, kun Meksikoon iski kaksi hirmumyrskyä samaan aikaan. Manuel heikentyi nopeasti Meksikon korkean maaston vuoksi ja haihtui 20. syyskuuta.


title: Hurrikaani Manuel

text: Sinaloan osavaltiossa sadat ihmiset joutuivat lähtemään kodeistaan. Maanvyörymät katkaisivat Acapulcoon johtavia maanteitä, ja lomakohteista lennätettiin sotilaskoneilla yli 10 000 turistia turvaan.


title: John Dill

text: Sir John Greer Dill (25. joulukuuta 1881 Lurgan, Armaghin kreivikunta, Irlanti – 4. marraskuuta 1944 Washington, Yhdysvallat) oli brittiläinen sotamarsalkka, joka toimi pääesikunnan päällikkönä toisen maailmansodan aikana 1940–1941. Hän joutui väistymään, koska Britannian armeija koki useita vastoinkäymisiä, eikä hänen yhteistyönsä pääministeri Winston Churchillin kanssa sujunut.


title: John Dill

text: Dill palveli buurisodassa ja ensimmäisessä maailmansodassa. Hänestä tuli vuonna 1934 sotaministeriön sotilasoperaatio- ja tiedustelujohtaja. Häntä pidettiin lahjakkaan strategina ja hänet lyötiin ritariksi vuonna 1937. Maailmansodan syttyessä Dill toimi armeijakunnan komentajana Ranskassa, kunnes hänet toukokuussa 1940 nimitettiin pääesikunnan päälliköksi. Hän teki kiistanalaiset päätökset siirtää lisäjoukkoja Egyptiin elokuussa 1940 ja lähettää niitä Kreikkaan maaliskuussa 1941. Vuosina 1941–1944 Dill toimi Britannian sotilasedustajana Yhdysvalloissa ja auttoi maiden sodankäynnin yhteensovituksessa. Hän kuoli Washingtonissa ja hänet on haudattu Arlingtonin sotilashautausmaalle.


title: Ferdinand Demara

text: Ferdinand Waldo Demara nuorempi (aka "The Great Impostor", 21. joulukuuta 1921 Lawrence, Massachusetts, Yhdysvallat – 7. kesäkuuta 1982 Anaheim, Kalifornia, Yhdysvallat) oli yhdysvaltalainen identiteettihuijari, joka esiintyi ainakin apulaisseriffinä, asianajajana, dekaanina, insinöörinä, laivastoupseerina, lääkärinä, munkkina, opettajana ja opiskelijana, pappina ja syöpätutkijana ennen kuin hänet palkattiin kirurgiksi kanadalaiselle HMCS "Cayuga" -hävittäjälle. Kirurgian oppikirjaa apunaan käyttäen hän suoritti 16 leikkausta, kuten amputaatioita ja vaativia rintakehän leikkauksia, mutta ei aiheuttanut vahinkoa potilailleen.


title: Ferdinand Demara

text: Demara jäi kiinni ensimmäisen kerran sotilaskarkuruudesta. Myös esiintyminen lukion opettajana toi hänelle lyhyen vankilatuomion, mutta Kanadan kuninkaallinen laivasto ei koskaan nostanut syytettä Demaraa vastaan – ainoastaan luovutti hänet Yhdysvaltain maahanmuuttoviranomaisille.


title: Ferdinand Demara

text: Demeran on arveltu omanneen sekä korkean älykkyysosamäärän että valokuvamuistin. Monista muista identiteettihuijareista poiketen Demara ei ilmeisesti tavoitellut toimillaan kuuluisuutta tai rahallista hyötyä. Hänen toimiaan ohjasivat kristilliset arvot.Demaran tarina oli perustana vuoden 1961 elokuvassa "Kettu mieheksi" ("The Great Impostor"), jonka pääosaa näytteli Tony Curtis.


title: Henry Maitland Wilson

text: Henry Maitland Wilson, paroni Wilson (5. syyskuuta 1881 Lontoo – 31. joulukuuta 1964 Chilton, Buckinghamshire) oli brittiläinen sotamarsalkka, joka palveli komentajana toisessa maailmansodassa.


title: Henry Maitland Wilson

text: Wilson nimitettiin vuonna 1939 Egyptiin sijoitettujen brittijoukkojen komentajaksi. Yhdessä Archibald Wavellin ja Richard O’Connorin kanssa hän ajoi Italian armeijan talvella 1940–1941 Libyaan ja valtasi Kyrenaikan alueen. Maaliskuussa 1941 Wilson johti brittien epäonnista sotaretkeä Kreikassa. Kesällä 1941 hän komensi brittiläisen kansainyhteistön ja Vapaan Ranskan joukkoja, jotka valtasivat Syyrian pois Vichyn Ranskan hallinnasta. Helmikuussa 1943 Wilsonista tuli Lähi-idän joukkojen komentaja. Italian tehtyä aselevon syyskuussa 1943 hän miehitti Dodekanesian saaret, mutta vahvistusten puuttuessa ei pystynyt pitämään niitä hallussaan, jolloin saksalaiset valtasivat ne. Joulukuusta 1943 marraskuuhun 1944 Wilson toimi Välimeren alueen joukkojen komentajana. Vuosina 1945–1947 hän oli Britannian johtavana yhdysupseerina Washingtonissa.


title: Henry Maitland Wilson

text: Henry Wilson tunnettiin lempinimellä ”Jumbo” suuren kokonsa vuoksi.


title: Alan Brooke

text: Alan Francis Brooke, Alanbrooken ensimmäinen varakreivi (23. heinäkuuta 1883 Bagnères-de-Bigorre, Ranska – 17. kesäkuuta 1963 Hartley Wintney, Hampshire) oli brittiläinen sotamarsalkka, joka toimi Britannian pääesikunnan päällikkönä toisen maailmansodan aikana 1941–1946.


title: Alan Brooke

text: Brooke kävi koulunsa Ranskassa ja suoritti Woolwichin kuninkaallisen sotilasakatemian Englannissa. Ensimmäisen maailmansodan aikana hän palveli tykistössä ja maailmansotien välisenä aikana pääesikunnassa. Vuosina 1936–1937 hän oli sotaministeriössä sotilaskoulutusosaston johtajana. Toisen maailmansodan alussa Brooke toimi toisen armeijakunnan komentajana Ranskassa. Saksalaisten hyökättyä hän vastasi 26. toukokuuta – 4. kesäkuuta 1940 mantereelta perääntyvien brittijoukkojen suojaamisesta Dunkerquen evakuoinnin yhteydessä. Heinäkuusta 1940 joulukuuhun 1941 Brooke toimi kotijoukkojen komentajana, minkä jälkeen pääministeri Winston Churchill järjesti hänet pääesikunnan päälliköksi. Hän toimi myös liittoutuneiden esikuntapäälliköiden komitean puheenjohtajana ja vaikutti merkittävästi liittoutuneiden strategian sodan aikana. Brooke tunnustettiin myös taitavaksi rintamakomentajaksi, vaikkakaan hänelle ei enää annettu merkittäviä komentajantehtäviä sodan aikana.


title: Alan Brooke

text: Brookesta tehtiin vuonna 1945 paroni "Alanbrooke of Brookeborough" ja seuraavana vuonna varakreivi "Alanbrooke of Brookeborough". Sodan jälkeen Brooke herätti huomiota julkaisemalla otteita sota-aikaisista päiväkirjoistaan, sillä niissä arvosteltiin amerikkalaisten strategiaa ja varsinkin kenraali Dwight Eisenhowerin toimintaa komentajana. Päiväkirjat julkaistiin kokonaisuudessaan vuonna 2001.


title: The Rewritten Chapters

text: The Rewritten Chapters on Catamenian kokoelma-albumi, joka koostuu edeltävillä albumeilla esiintyneistä uudelleen nauhoitetuista kappaleista. Se julkaistiin vuonna 2012 levymerkillä Massacre Records.


title: The Best of Catamenia

text: The Best of Catamenia on suomalaisen melodisen black metal -yhtye Catamenian toinen kokoelma-albumi. Se julkaistiin vuonna 2013 levymerkillä Massacre Records.


title: Finnish Steel Storm

text: Finnish Steel Storm on suomalaisen black metal -yhtye Goatmoonin toinen studioalbumi. Se julkaistiin vuonna 2007 levymerkillä Werewolf Records.


title: Finnish Steel Storm

text: Toukokuussa 2011 Northern Heritage julkaisi albumista vinyylipainoksen.


title: Caleb Moore

text: Caleb Moore (28. elokuuta 1987 Krum, Teksas – 31. tammikuuta 2013 Grand Junction, Colorado) oli yhdysvaltalainen moottorikelkkailija, joka tunnetaan traagisesta kuolemastaan vuoden 2013 X Gamesissa. Hän kuoli onnettomuudessa saattuihin vammoihin viikko onnettomuuden jälkeen, ollen näin ensimmäinen onnettomuudesta saatuihin vammoihin kuollut kilpailija X Gamesin historiassa.


title: Caleb Moore

text: Urallaan Moore voitti neljä mitalia X Gamesista. Vuonna 2011 hän voitti hopeaa ja kaksi pronssia, vuonna 2012 pronssin.


title: Henrik (Preussin prinssi, 1862–1929)

text: Albert Vilhelm Henrik (Heinrich), Preussin prinssi (14. elokuuta 1862 Potsdam – 20. huhtikuuta 1929 Hemmelmark, Schleswig-Holstein) oli Saksan keisari Vilhelm II:n nuorempi veli ja Saksan keisarillisen laivaston suuramiraali.


title: Henrik (Preussin prinssi, 1862–1929)

text: Henrik liittyi laivastoon vuonna 1877 ja yleni vuoteen 1901 menneessä amiraaliksi. Hän osoittautui päteväksi meriupseeriksi ja sai suuren vaikutusvallan merivoimissa ensimmäistä maailmansotaa edeltäneinä vuosina. Vuonna 1903 hänet nimitettiin Kielin laivastotukikohdan ja 1906 Saksan avomerilaivaston komentajaksi. Henrik asettui vastustamaan meriministeri Alfred von Tirpitzin kunnianhimoista laivasto-ohjelmaa, jonka tarkoituksena oli kehittää keisarillisesta laivastosta varteenotettava haastaja Britannian kuninkaalliselle laivastolle. Tämän vuoksi Henrik päätettiin syrjäyttää: vuonna 1909 hänet ylennettiin suuramiraaliksi ja nimitettiin Saksan laivaston ylitarkastajaksi, mutta ylennys merkitsi tosiasiassa siirtämistä syrjään päätöksenteosta.


title: Henrik (Preussin prinssi, 1862–1929)

text: Koko ensimmäisen maailmansodan ajan Henrik toimi Saksan Itämeren laivaston komentajana, mikä ei ollut aivan hänen kokemustaan vastaava tehtävä. Hän ei kyennyt vaikuttamaan Tirpitzin ohjaamaan merivoimien strategiaan ja hänen ehdotuksensa Tanskan miehittämisestä jätettiin huomiotta. Hän jäi pois aktiivipalveluksesta helmikuun alussa 1918, kun sota itärintamalla oli päättynyt. Sodan lopussa puhjenneen vallankumouksen seurauksena Henrik joutui muuttamaan pois linnastaan Kielissä, mutta hänen ei tarvinnut keisariveljensä tavoin lähteä maanpakoon. Hän asui loppuikänsä tiluksillaan Hemmelmarkissa lähellä Eckernfördeä.


title: Henrik (Preussin prinssi, 1862–1929)

text: Saksan Itämeren laivaston komentajana ja sitä kautta Suomeen suuntautuneiden merisotatoimien ja Saksan Itämeren-divisioonan kuljetuksen johtajana hänelle myönnettiin Suomen vapaudenristin suurristi heinäkuussa 1918.


title: Henrik (Preussin prinssi, 1862–1929)

text: Henrikin puoliso oli vuodesta 1888 Hessenin prinsessa Irene.


title: Saul Zaentz

text: Saul Zaentz (28. helmikuuta 1921 Passaic, New Jersey – 3. tammikuuta 2014 San Francisco) oli yhdysvaltalainen elokuva- ja musiikkituottaja. Zaentz kuoli sairastettuaan viimeiset vuotensa Alzheimerin tautia.


title: Saul Zaentz

text: Zaentz oli tuottajana Creedence Clearwater Revivalin alkutaipalella. Hän oli myös mukana Fantasy Records -levy-yhtiössä. CCR:n nokkamiehen John Fogertyn "Centerfield"-albumilla on kaksi Zaentzistä tehtyä herjauslaulua, joiden vuoksi Zaentz haastoi Fogertyn oikeuteen kunnianloukkauksesta. Tämän lisäksi Zaentz, Fogertyn CCR-laulujen oikeuksien omistaja, haastoi Fogertyn oikeuteen itsensä plagioimisesta kappaleessa "The Old Man Down the Road". Fogerty voitti plagiointioikeudenkäynnin, mutta kunnianloukkaussyytteet sovittiin oikeudenkäynnin ulkopuolella.


title: Saul Zaentz

text: Zaentz tuotti vähän elokuvia, mutta niistä suuri osa oli varsin menestyneitä. Elokuvat keräsivät 34 Oscar-ehdokkuutta ja voittivat 22 Oscar-palkintoa, mukaan lukien Parhaan elokuvan palkinnon elokuvista "Yksi lensi yli käenpesän", "Amadeus" ja "Englantilainen potilas".


title: Matúš Vizváry

text: Matúš Vizváry (s. 15. maaliskuuta 1989 Bratislava, Tšekkoslovakia) on slovakialainen jääkiekkopuolustaja, joka pelasi kaudella EUHL-yliopistosarjaa 2015–2016 tšekkiläisen Prahan kansainvälisten suhteiden ja julkisen hallinnon yliopiston joukkueessa, Diplomats Pressburgissa.


title: Matúš Vizváry

text: Vizváry vietti junioriuransa suurimmaksi osaksi kotikaupungistaan Bratislavasta kotoisin olevassa HK Ružinovissa, jossa hän pelasi ensimmäiset miesten pelinsä Slovakian 1. ligassa kaudella 2006–2007. Kahden siellä vietetyn vuoden jälkeen Vizváry pelasi kauden 2008–2009 pääasiassa Extraligassa, jossa runkosarja eteni suurimmaksi osaksi Slovakian alle 20-vuotiaiden maajoukkueessa, jossa hän teki 36 runkosarjaottelussa viisi syöttöpistettä. Vizváry pelasi joitain runkosarjaotteluita myös Ružinovin A-nuorissa. Kevätkaudella hän pelasi Extraligaa HC Slovan Bratislavassa kolmen playoff-ottelun verran.


title: Matúš Vizváry

text: Kaudeksi 2009–2010 Vizváry siirtyi HC 05 Banská Bystrican riveihin, jossa hän pelasi kaksi kautta. Kauden 2011–2012 Vizváry aloitti Valko-Venäjän Ekstraligan Junost Minskissä, mutta hän palasi joulukuussa 2011 kuitenkin kotimaahansa ja siirtyi loppukauden kattaneella sopimuksella HK Dukla Trenčínin joukkueeseen. Vizváry ei kuitenkaan pelannut kevään 2012 pudotuspeleissä juuri ennen niiden alkua tulleen polvivamman vuoksi. Saman vuoden huhtikuussa hän teki vuoden mittaisen jatkosopimuksen Trenčínin kanssa.


title: Matúš Vizváry

text: Kauden 2013–2014 Vizváry aloitti Slovakian kolmanneksi korkeimmalla sarjatasolla 2. ligan HO Hamíkovossa. Vain yhden siellä pelatun ottelun jälkeen lokakuussa 2013 hän palasi Extraliigaan ja siirtyi HK Nitraan paikkaamaan loukkaantumisia. Marraskuussa Vizváry siirtyi Suomi-sarjajoukkue Raahe-Kiekkoon viikon mittaisen try-outin kautta. Tammikuussa hän siirtyi alustavasti viikon mittaisella lainasopimuksella sarjatasoa ylemmäs Mestiksen Kajaanin Hokkiin. Tämän jälkeen Vizváryn sopimusta joukkueen kanssa jatkettiin kauden loppuun.


title: Matúš Vizváry

text: Vizváry siirtyi kaudeksi 2014–2015 vuoden mittaisella sopimuksella Puolan pääsarjassa Polska Hokej Ligassa pelaavaan Unia Oświęcimiin. Hän voitti joukkueen sisäisen tehotilaston lukemalla +22. Kaudeksi 2015–2016 Vizváry siirtyi EUHL-yliopistosarjaan tšekkiläisen Prahan kansainvälisten suhteiden ja julkisen hallinnon yliopiston joukkueeseen, Diplomats Pressburgiin.


title: Matúš Vizváry

text: Vizváry pelasi alle 20-vuotiaiden MM-kilpailuissa vuonna 2009.


Mo Ibrahimin palkinto hyvälle johtamiselle Afrikassa (engl. Mo Ibrahim Prize for Achievement in African Leadership) on Mo Ibrahimin säätiön antama hyvänjohtamisen palkinto joka myönnetään afrikkalaiselle valtion tai hallituksen päämiehelle joka on tehnyt edistystä maassan seuraaville kohteille; turvallisuudelle, terveydelle, koulutukselle ja taloudellisille kehitykselle sekä demokraattiselle vallanvaihdokselle.
Palkinnon on perustanut sudanilais-brittiläinen liikemies Mo Ibraham. Palkinnon summa on 5 miljoonaa dollaria sekä 200 000 dollaria per vuosi niin kauan kuin elää.


title: Luninets (lentotukikohta)

text: Luninets (myös Luninets North tai Luninyets) on lentotukikohta Valko-Venäjällä, neljä kilometriä Luninetsista luoteeseen. Kenttää on käytetty kylmän sodan aikana hävittäjä-pommittajien lentäjien kouluttamiseen. Luninets toimi 1169 BRAT:in Mi-8 ja Mi-24-helikoptereiden kotikenttänä.


title: Teelaki

text: Teelaki () oli Ison-Britannian hallituksen vuonna 1773 säätämä laki, joka sääteli teen viemisestä Pohjois-Amerikan siirtokuntiin. Se lietsoi Amerikan vallankumoukseen johtanutta kehitystä.


title: Teelaki

text: Lukuisille perushyödykkeille tullimaksun asettaneet niin sanotut Townshendin lait oli kumottu vuonna 1770 siirtokunnissa puhjenneiden levottomuuksien seurauksena – lukuun ottamatta teelle asetettua tullimaksua, jonka Englannin parlamentti jätti voimaan valtaoikeuksiensa merkiksi. Sen jälkeen Amerikan siirtokuntalaiset olivat kuitenkin ostaneet teensä pääasiassa hollantilaisilta salakuljettajilta kiertääkseen maksua. Frederick Northin hallitus sääti uuden teelain auttaakseen taloudellisissa vaikeuksissa ollutta Englannin Itä-Intian kauppakomppaniaa, joka toi runsaasti teetä Intiasta ja oli varastoinut sitä Englantiin 17 miljoonan paunan verran. Tea Act -laki antoi kauppakomppanialle käytännössä monopolin teenvientiin Englannista siirtokuntiin, erivapauden vientiveron maksamisesta sekä hyvityksen teetullimaksusta ylijäämäteen osalta. Teetä sai tämän jälkeen kuljettaa Englannista Amerikan siirtokuntiin vain kauppakomppanian aluksilla ja perillä vain sen edustajat saivat myydä sitä.


title: Teelaki

text: Laki suosi Itä-Intian kauppakomppaniaa siinä määrin, että se voisi myydä teensä Amerikassa kilpailijoitaan halvemmalla hinnalla teetullin maksamisesta huolimatta. Samalla laki pyrki palauttamaan parlamentille kiistellyn oikeuden asettaa siirtokuntalaisten maksettaviksi suoria veroja. Tämän vuoksi siirtokuntien radikaalit saivat siitä uuden aiheen agitaatioon, vaikka laki itse asiassa alensi tavallisten amerikkalaisten maksamaa teen hintaa. Erityisesti Samuel Adams kannattajineen tarttui teelain epäoikeudenmukaisuuteen. Englannista saapuvista teelähetyksistä tuli näin siirtokunnissa mielivaltaisen verotuksen symboli, ja ne joutuivat hyökkäysten kohteeksi. Kuuluisin tapaus olivat marraskuussa 1773 pidetyt niin sanotut Bostonin teekutsut, joissa teelasti kaadettiin satamassa mereen. Tämän seurauksena parlamentti hyväksyi joukon entistäkin tiukempia säädöksiä, jotka tunnetaan nimellä ”sietämättömät lait”.


title: Rote Flora

text: Rote Flora on Hampurissa sijaitseva autonominen sosiaalikeskus, joka toimii entisen teatterin tiloissa. Rakennus vallattiin vuonna 1989. Rote Florassa järjestetään muun muassa konsertteja, taidenäyttelyitä ja muita kulttuuritapahtumia. Se toimii myös erilaisten kansalaisliikkeiden tukikohtana. Rote Flora nousi viimeksi julkisuuteen joulukuussa 2013, sen sulkemista vastustavien mielenosoitusten yhteydessä.


title: Rote Flora

text: Vuonna 1888 valmistunut rakennus toimi teatteri- ja konserttitalona aina toiseen maailmansotaan saakka. 1950–1960-luvuilla talossa toimi elokuvateatteri ja vuoteen 1987 saakka se oli tavaratalona. Rakennukseen majoittui välittömästi tavaratalon lopettamisen jälkeen lukuisia kodittomia, talossa alkoi toimimaan myös erilaisia autonomisia ryhmiä ja osa sen tiloista otettiin uudelleen liikekäyttöön. Keväällä 1988 nähtiin väkivaltaisuuksia, kun osia rakennuksesta purettiin. Seuraavana kesänä taloa jälleen kunnostettiin vapaaehtoisvoimin ja Hampurin kaupunki tarjosi yllättäen aktivisteille väliaikaista vuokrasopimusta. Sen turvin Rote Flora aloitti varsinaisen toimintansa syyskuussa 1989. Vuokrasopimus kuitenkin peruttiin kaupungin taholta lähes välittömästi ja niinpä aktivistit julistivat talon vallatuksi 1. marraskuuta 1989.


title: Rote Flora

text: Vuosina 1990–1991 talonvaltaajat muuttivat Rote Floran varastoalueena toimineen ränsistyneen takapihan puistoksi, joka nykyään tunnetaan nimellä Flora-Park. Marraskuussa 1995 rakennuksessa raivosi laaja tulipalo, mutta se kunnostettiin jälleen nopeasti. Syksyllä 2000 kaupunki aloitti talonvaltaajien kanssa neuvottelut rakennuksen vuokraamisesta ja kysymyksestä muodostui myös yksi Hampurin paikallisvaalien teemoista. Koska neuvotteluissa ei päästy yhteisymmärrykseen, myi kaupunki talon maaliskuussa 2001 yksityiselle sijoittajalle. Kauppasopimuksen mukaan talo sai 10 vuoden ajan pysyä vallattuna ilman vuokrasopimusta.


title: Rote Flora

text: Syksyllä 2013 rakennuksen omistaja vahvisti Rote Floran paikalle rakennettavan yksityisen kulttuuri- ja konserttitalon rakennussuunnitelmat ja ilmoitti sen nykyisten käyttäjien häätämisestä jouluun mennessä. Rote Floran häätöä vastusti talossa toimivien aktivistien lisäksi myös Altonan kaupunginosaneuvosto, jonka mukaan sen pitäisi pysyä paikallisten toimijoiden hallussa. Rakennuksen omistaja antoi Rote Floran tyhjentämiselle takarajaksi 20. joulukuuta 2013.


title: Rote Flora

text: Ajankohtaa seuranneena päivänä järjestettiin suuri mielenosoitus, johon saapui yli 7 000 Rote Floran häätöä vastustanutta osallistujaa. Mielenosoittajien ja poliisin välille syntyi väkivaltaisia yhteenottoja, jossa loukkaantui yli sata poliisia ja kymmeniä mielenosoittajia. Yhteensä 19 Rote Floraa puolustanutta aktivistia pidätettiin. Mielenosoitusten jälkeen Rote Flora jatkoi yhä toimintaansa.


title: Rote Flora

text: Tammikuun alussa 2014 Hampurin kaupunki ilmoitti olevansa halukas ostamaan kiinteistön takaisin 1,1 miljoonan euron hintaan, mutta summa ei kelvannut omistajalle, joka vaati viittä miljoonaa euroa. Myöhemmin Altonan kaupunginosaneuvosto teki päätöksen, joka turvaa Rote Floran aseman autonomisena kulttuurikeskuksena.


title: San José (Almería)

text: San José on Espanjassa Almerían maakunnassa sijaitseva kylä ja kalasatama. Vuonna 2011 sen asukasluku oli 1012.


title: Carlos Eduardo (jalkapalloilija, 1989)

text: Carlos Eduardo de Oliveira Alves eli Carlos Eduardo (s. 17. lokakuuta 1989 Ribeirão Preto, Brasilia) on brasilialainen jalkapalloilija. Hän edustaa ranskalaista Niceä ja on pelipaikaltaan keskikenttäpelaaja.


title: Carlos Eduardo (jalkapalloilija, 1989)

text: Carlos Eduardo teki viisi maalia Nicen paidassa lokakuussa 2014 En Avant de Guingampia vastaan Ligue 1:ssä ollen vasta neljäs pelaaja, joka onnistuu viisi kertaa maalinteossa yhdessä Ligue 1:n ottelussa.


title: Walled City

text: Walled City oli Hongkongissa Kowloonin kaupunginosassa sijainnut erittäin tiheästi asuttu, pääosin viranomaisten hallinnan ulkopuolella ollut alue, joka purettiin vuonna 1994. Walled Cityssä asui noin 33 000 ihmistä 2,6 hehtaarin alueella. Väestötiheys oli näin ollen lähes 1,3 miljoonaa as./km². Joidenkin arvioiden mukaan asukkaita olisi ollut jopa 50 000. Nykyään alue on puistona.


title: Walled City

text: Walled Cityn rakennuskanta muodostui 1960–1970-luvuilla rakennetuista yli 10-kerroksisista taloista, joita oli yhteensä noin 350. Sen kadut olivat vain kapeita 1–2 metrin levyisiä kujia, jotka olivat viemäröimättömiä ja pääosin valaisemattomia. Korkeista rakennuksista johtuen ei kaduille ulottunut kunnolla auringonvaloa edes päiväsaikaan. Korkealla maanpinnan yläpuolella kulki erilaisia portaikkoja ja siltamaisia rakennelmia, joiden kautta pystyi kulkemaan koko Walled Cityn halki.


title: Walled City

text: Alueen keskiosassa sijaitsi yameniksi kutsuttu historiallinen kiinalaisen virkamiehen eli mandariinin asunto, joka on säilynyt nykypäivään saakka.


title: Walled City

text: Walled City oli alun perin kiinalainen linnake, joka oli perustettu jo Song-dynastian aikana (960–1279). Kun Uudet territoriot vuokrattiin Yhdistyneelle kuningaskunnalle vuonna 1898, jäi linnake Kiinan enklaaviksi brittien hallinnoimalle alueelle. Asukkaita Walled Cityssä oli silloin vain noin 700. Vuotta myöhemmin britit ottivat linnakkeen haltuunsa, mutta eivät kuitenkaan olleet seuraavien vuosikymmenten aikana mitenkään kiinnostuneita sen kehittämisestä. Muurien rajaamalla alueella oli ainoastaan protestanttisen kirkon omistama vanhainkoti ja muutama sata sieltä kodin itselleen vallannutta asukasta.


title: Walled City

text: Toisen maailmansodan jälkeen Kiina alkoi vaatia oikeuksiaan Walled Cityyn. Samalla sinne asettui pari tuhatta pakolaista, jotka halusivat päästä Kiinan suojelukseen. Alue säilyi kuitenkin brittien hallinnassa ja he yrittivät tuloksetta häätää Walled Cityyn virranneita pakolaisia. Lopulta Britannia päätti olla sekaantumasta alueen asioihin vuonna 1948. Walled Citystä tuli nopeasti turvapaikka erilaisille rikollisille sekä huumeidenkäyttäjille ja 1950-luvun alkupuolella se oli jo triadien rikollisjärjestön hallinnassa.


title: Walled City

text: Walled Cityssä toimi lukemattomia bordelleita sekä peli- ja oopiumluolia. Hongkongin poliisi ei uskaltautunut alueelle kuin suurissa ryhmissä. Vuosina 1973–1974 alueella suoritettiin 3 500 poliisin voimin suuria ratsioita, joiden aikana pidätettiin yli 2 500 henkilöä. Ratsioiden sekä asukkaiden aktiivisuuden ansiosta triadien valta alueella alkoi vähetä, ja lopulta vuonna 1983 viranomaiset ilmoittivat alueen olevan heidän hallinnassaan.


title: Walled City

text: Walled Cityn olosuhteita oli kohennettu jo kahden edellisen vuosikymmenen aikana muun muassa rakentamalla sinne vesijohtoja sekä katuvalaistusta. Viimeisinä vuosinaan Walled City tunnettiin erityisesti siellä vastaanottoaan pitäneistä laittomista lääkäreistä ja hammaslääkäreistä, jotka pystyivät alueella toimimaan ilman lupia. Alueella oli myös lukemattomia pieniä verstaita, joissa harjoitettiin pienimuotoista teollisuutta. Walled Cityn rikollisuudesta huolimatta suurin osa sen asukkaista eli kuitenkin aivan tavallista elämää.


title: Walled City

text: Vuonna 1987 Kiinan ja Iso-Britannian viranomaiset tekivät yhteisen päätöksen Walled Cityn purkamisesta ja vuonna 1993 aloitettu työ saatiin lopulta päätökseen vuoden kuluttua. Nykyään paikalla on 3,1 hehtaarin laajuinen puisto tekojärvineen.


title: Tuplatreffit

text: Tuplatreffit on vuonna 1995 ensi-iltansa saanut Fernando Trueban ohjaama komediaelokuva.


title: Amazonianviidakkohaukka

text: Amazonianviidakkohaukka ("Leucopternis kuhli") on haukkojen heimon sukuun Sitä tavataan Boliviassa, Brasiliassa ja Perussa.


title: Amazonianviidakkohaukka

text: Sen elinpiiriä ovat subtrooppiset ja trooppiset alavat metsät, ja metsien hävityksen vuoksi sen populaatio on pienenemässä hyvin voimakkaasti.


title: Crazy People – hulluja ihmisiä

text: Crazy People – hulluja ihmisiä on vuonna 1990 ensi-iltansa saanut Tony Billin ja Barry L. Youngin ohjaama komediaelokuva. Siinä Dudley Moore esittää mainosmiestä, joka alkaa vaimonsa lähdettyä suoltaa arveluttavan rehellisiä mainosideoita. Hänet passitetaan mainostoimistosta psyykkiseen sairaalaan lomalle, mutta siellä hän kerää muista hoidokeista ympärilleen tiimin, joka alkaa tehdä menestyksekkäitä, yllättävään todenpuhumiseen perustuvia kampanjoita todellisille asiakkaille.


title: Crazy People – hulluja ihmisiä

text: "Video-oppaassa" vuodelta 1994 Bello Romano harmittelee, että tarinan pitkittyessä elokuvan veto alkaa laantua. Häneltä "Crazy People" saa kolme tähteä viidestä, mikä vastaa sanallista arviota ”hyvä”.


title: Brasilianviidakkohaukka

text: Brasilianviidakkohaukka ("Leucopternis lacernulatus") on haukkojen (Accipitridae) heimoon kuuluva lintulaji. Sitä tavataan Brasiliassa.


title: Brasilianviidakkohaukka

text: Se muistuttaa argentiinanviidakkohaukkaa, jolla on yläselässä mustaa täplitystä, kyynärsulkien kärjet ovat valkoiset, eikä pyrstön kärki ole musta.


title: Brasilianviidakkohaukka

text: Brasilianviidakkohaukka elää Itä-Brasiliassa Atlantin rannikon metsissä. Vuonna 1830 sitä pidettiin yleisenä, mutta viimeaikaiset havainnot osoittavat, että se elää erillisissä laikuissa, eikä ole yleinen. Populaation koko on alle kymmenentuhatta.


title: Brasilianviidakkohaukka

text: Sen koko on 43–48 senttimetriä ja se on keskikokoinen mustavalkoinen metsässä elävä petolintu. Pää on valkea, takakruunu, niska ja yläselkä ovat haalistuneenharmaat. Alapuoli on kokonaan valkoinen. Selkä ja siivet ovat mustat. Sillä on jonkin verran heikkoa valkoista täplitystä olkasulissa. Siivet ovat leveät, pyöreähköt, pyrstö lyhyt ja valkoinen, jossa musta pohja ja ohut raita kärjessä. Silmän värikalvo, vahanahka ja jalat ovat keltaiset. Nuorilla linnuilla on tummat juovat kruunussa ja niskassa, punaruskeat siiven peitinhöyhenien ja hartiahöyhenien kärjet.


title: Brasilianviidakkohaukka

text: Sen elinpiiriä ovat subtrooppiset ja trooppiset alavat kosteat metsät ja kuivat savannit. Sitä esiintyy pääasiassa alavissa vanhoissa metsissä keskikerroksessa 900 metrin korkeuteen asti, joskin Minas Geraisissa 2890 metriin asti (Machado et al. 1998). Minas Geraisissa se on tavattu myös matalassa kasvustossa (capoeirat, eukalyptusviljelmät), mutta aina lähellä laajoja koskemattomia metsiä (Machado et al. 1998). Se saalista ovat selkärangattomat, kuten kotilot, hämähäkit ja hyönteiset, joskin raportoitu on myös muusta saaliista, kuten linnuista, matelijoista, sammakoista ja nisäkkäistä.


title: Roxanne

text: Roxanne on vuonna 1987 ensi-iltansa saanut Fred Schepisin ohjaama komediaelokuva. Se perustuu väljästi Edmond Rostandin 1800-luvun lopun tarinaan Cyrano de Bergeracista: isosta nenästään kovin herkkä palopäällikkö (Steve Martin) rakastuu onnettomasti kauniiseen astronomiin (Daryl Hannah)."Video-oppaassa" vuodelta 1994 Esko Rautakorpi kutsuu elokuvaa herkullisesti toteutetuksi komediaksi ja antaa sille neljä tähteä viidestä, mikä vastaa sanallista arviota ”erinomainen”.


title: Leena Pasanen

text: Leena Inkeri Pasanen (s. 1949) on suomalainen lastentautien erikoislääkäri, joka on vuodesta 1981 alkaen toiminut Suomen Lähetysseuran tehtävissä Etelä-Tansanian Iringan alueen Ilembulassa sijaitsevassa Tansanian evankelisluterilaisen kirkon sairaalassa. Hän viettää nyt eläkepäiviään samoilla seuduilla.


title: Leena Pasanen

text: Lääkärityönsä lisäksi Pasanen on neljän nyt jo täysikäisen aids-orvon holhooja. Pasanen on opettanut terveydenhuollon opiskelijoita sairaalassaan ja luennoinut paikallisessa sairaanhoito-oppilaitoksessa.


title: Leena Pasanen

text: Leena Pasasen kirja "Daktarin lapset" valittiin vuoden 2000 kristilliseksi kirjaksi. Vuonna 2005 Pasanen sai Suomen Lääkäriliiton 10 000 euron suuruisen Max Oker-Blom -palkinnon. Vuonna 2009 Pasanen valittiin Vuoden ulkosuomalaiseksi ensimmäisenä kehitysmaassa asuvana suomalaisena.


title: Reija Pasanen

text: Reija Pasanen on suomalainen teollinen muotoilija, jonka erikoisalaa on ulkotilojen valaistussuunnittelu. Hänen työryhmänsä suunnittelema Tikkurilan asemaympäristön ja -kosken puistoalueen valaistus palkittiin vuoden 2003 valaistuskohteena ja vuoden 2004 kuntateknisenä saavutuksena. Vuonna 2005 hänen työryhmänsä voitti Cata-valaisinjärjestelmällään Luminord-muotoilukilpailun.


title: Reija Pasanen

text: Pasasen työn- ja toimeksiantajiin kuuluvat WSP Finland, Valmont International ja Valoa Design Oy. Valaistuksen lisäksi Pasanen on muotoillut huonekaluja.


title: Reija Pasanen

text: Reija Pasanen pääsi ylioppilaaksi Tampereen Messukylän lukiosta 1986 ja opiskeli metallialan artenomiksi Jurvan käsi- ja taideteollisuusoppilaitoksessa. Hän valmistui teolliseksi muotoilijaksi Taideteollisesta korkeakoulusta vuonna 2000.


title: Reija Pasanen

text: Pasanen on toinen Open Light Factory Oy:n perustajajäsenistä ja toimii myös oman suunnittelutoimistonsa DMY:n (Design Meets You) kautta.


title: Kultainen kynttilänjalka

text: Kultainen kynttilänjalka on Edvin Laineen ohjaama rikoselokuva vuodelta 1946.


title: Kultainen kynttilänjalka

text: Elokuva perustuu Toivo Kauppisen alkuperäisaiheeseen, mutta kuvakäsikirjoituksen tekijästä ei ole varmuutta. Oletettavasti sen ovat tehneet Edvin Laine itse ja apulaisohjaaja Erkki Uotila. Kuvausten aikana käsikirjoitusta on muokattu esimerkiksi perustelemaan Astan ja Markuksen suhteen muuttumista häiden jälkeen sekä koko loppuelokuva siitä alkaen, kun Lauri varastaa kultaisen kynttilänjalan. Uotila ohjasi ne kohtaukset, joissa Laine esiintyi.


title: Kultainen kynttilänjalka

text: Elokuva onnistuttiin myymään Bulgariaan. Kotimaassa se ei menestynyt vaan tuotti tuotantoyhtiölle runsaasti tappiota.


title: Kultainen kynttilänjalka

text: Aikalaisarviossaan Raoul af Hällström ("Uusi Suomi") antoi ankaraa kritiikkiä: ”Tällaisen ehkä hyvää tarkoittavan, mutta puolivillaisen käsikirjoituksen puitteissa on Edvin Laine päästetty riehumaan oikein koko rahan edestä.” Samalla linjalla oli moni muukin kriitikko.


title: Kultainen kynttilänjalka

text: Kuvaaja Esko Töyri saa kiitosta Kajsa Krookilta ("Hufvudstadsbladet"). Paula Talaskivi ("Helsingin Sanomat") esitti arviossaan toisaalta kiitosta, toisaalta kritiikkiä: ”Ohjaajan - - innostuksesta tehtäväänsä kaiketi johtuu, että elokuva onkin saanut tavallista enemmän hänen persoonallisia piirteitään, vikoineen ja ansioineen. - - Hillitympi sävy olisi ylimalkaan auttanut paljon, sillä sen avulla olisi varmasti myös vältytty monesta turhasta ja epämieluisasta karkeudesta.” Hyvin selvän kiitoksen antoi kuitenkin Olavi Vesterdahl ("Aamulehti"), jonka mielestä elokuvassa on demonista voimaa ja taiteellista kunnianhimoa, ja se tarkoitti uutta aluevaltausta suomalaiselle elokuvalle. Edvin Laineen näyttelijäsuoritus sai monelta kiitosta.


title: LONEOS

text: Lowell Observatory Near-Earth-Object Search (LONEOS) oli lähellä Maata kiertävien asteroidien ja komeettojen löytämiseksi suunnattu projekti. NASAn rahoittamaa projektia johti Lowell Observatoryn Ted Bowell Flagstaffissa. Projekti alkoi vuonna 1993 ja päättyi helmikuussa 2008.


title: NEAT

text: Near-Earth Asteroid Tracking (NEAT) oli NASAn ja Jet Propulsion Laboratoryn projekti Maata lähellä olevien taivaankappaleiden löytämiseksi. NEAT projekti alkoi joulukuussa 1995 ja kesti huhtikuuhun 2007 saakka.


title: Öljy- ja biopolttoaineala

text: Öljy- ja biopolttoaineala ry (aikaisemmin Öljyalan Keskusliitto ry) on vuonna 1970 perustettu jäsentensä etu- ja yhteistyöjärjestö. Sen jäseniä ovat Neste Oyj, Neste Markkinointi Oy, St1 Oy, Suomen Osuuskauppojen Keskuskunta SOK, Oy Teboil Ab ja Öljy- ja Kaasutekniikka ry.


title: Öljy- ja biopolttoaineala

text: Järjestön tavoitteena on edistää nestemäisten polttoaineiden vastuullista käyttöä, osallistua kestävän energiatulevaisuuden kehittämiseen ja rakentaa puitteita jäsentensä kannattavalle toiminnalle. Etujärjestö ei ota kantaa jäsentensä väliseen kilpailuun eikä työmarkkinakysymyksiin.


title: Öljy- ja biopolttoaineala

text: Öljy- ja biopolttoaineala ry edustaa alaa ja toimii asiantuntijana yhteisissä alaa koskevissa energia-, ilmasto-, liikenne-, ja ympäristöpoliittisissa kysymyksissä. Toiminnan keskeinen osa on lainsäädäntöön liittyvä edunvalvonta eli yhteydenpito kansallisiin ja kansainvälisiin tahoihin, jotka vaikuttavat alan toiminnan edellytyksiin. Järjestö osallistuu lainsäädännön valmisteluun tekemällä aloitteita ja esityksiä, antamalla lausuntoja sekä edustamalla alaa mm. valtiovallan asettamissa työryhmissä. Kansainvälisen toiminnan pääpaino on EU:n lainsäädäntöhankkeiden valmistelussa.


title: Öljy- ja biopolttoaineala

text: Järjestö vastaa toimialantason kehitystyöstä liittyen huoltoasemien toimintaedellytyksiin, turvallisuus- ja ympäristökysymyksiin sekä urakoinnin laatuun. Lämmityssektorilla toteutetaan projekteja öljylämmityksen energiankäytön tehostamiseksi.


title: Öljy- ja biopolttoaineala

text: Järjestö kokoaa ja laatii alan tilastoja jäsentensä käyttöön sekä tilastoviranomaisille. Lisäksi vastataan alan standardoinnista Suomen Standardisoimisliiton SFS:n toimialayhteisönä ja alan valmiussuunnittelusta Huoltovarmuuskeskuksen kanssa tehtyyn sopimukseen perustuen. Järjestön omistama Öljyalan Palvelukeskus Oy vastaa Höylä-energiatehokkuussopimuksen toimeenpanosta sekä toteuttaa toimialatason ympäristö- ja koulutushankkeita.


title: Öljy- ja biopolttoaineala

text: Öljyalalla on valtiovallan kanssa solmittu energiatehokkuussopimus Höylä IV vuosille 2017-2025. Alan toimijat edistävät energiatehokkuustavoitteita jakamalla öljylämmittäjille tietoa siitä, kuinka he voivat omilla toimillaan saada aikaan energiansäästöä.


title: Charles Townshend

text: Charles Townshend -nimisiä henkilöitä ovat olleet:


title: Stsjapan Haratšeuskih’

text: Stsjapan Mihailavitš Haratšeuskih’ (, , 26. kesäkuuta 1985 Nižnekamsk, Neuvostoliitto) on valkovenäläinen jääkiekkomaalivahti, joka edustaa tällä hetkellä KHL:ssä pelaavaa Dinamo Minskiä.


title: Stsjapan Haratšeuskih’

text: Haratšeuskih’in kasvattajaseurana toimi hänen kotikaupunkinsa joukkue, HK Neftehimik Nižnekamsk, jonka kakkosjoukkueessa hän pelasi. Kaudella 2003–2004 hän siirtyi Valko-Venäjän pääsarjassa pelaavaan Junost Minskiin. Valko-Venäjällä hän pelasi aina vuoteen 2011, edustaen myös Šynnik Babruiskia.


title: Stsjapan Haratšeuskih’

text: Kaudeksi 2011–2012 Haratšeuskih’ siirtyi ukrainalaiseen Donbass Donetskiin, joka silloin pelasi Ukrainan pääsarjassa. Seuraavaksi kaudeksi Donbass liittyi VHL:ään, joka on Venäjän toiseksi korkein sarjataso. Haratšeuskih’ pelasi myös Donbassin kakkosjoukkueessa, joka edelleen pelasi Ukrainan pääsarjassa. Viimeisellä kaudellaan Donbassissa Haratšeuskih’ pelasi myös kolme KHL-ottelua.


title: Stsjapan Haratšeuskih’

text: Kaudeksi 2013–2014 Haratšeuskih’ siirtyi kazakstanilaiseen HK Saryarka Karagandaan, joka pelaa VHL:ssä. Haratšeuskih’ on pelannut myös yhden maaottelun Valko-Venäjän joukkueessa ja ollut mukana viisissä MM-kisoissa.


title: Stsjapan Haratšeuskih’

text: Haratšeuskih’ on voittanut urallaan Valko-Venäjän mestaruuden Junost Minskissä kaudella 2008–2009, Ukrainan mestaruuden Donbass Donetsk II:ssa kaudella 2012–2013 sekä Continental Cupin Donbass Donetskissa kaudella 2012–2013.


title: Pariisilaissolmio

text: Pariisilaissolmio on Matti Kassilan televisiolle ohjaama ja tuottama elokuva vuodelta 1965. Se perustuu Mika Waltarin pienoisromaaniin "Pariisilaissolmio", jonka hän alkujaan kirjoitti 1947 ja liitti sitten kokoelmaan "Kuun maisema" (1953).


title: Pariisilaissolmio

text: Elokuva tehtiin televisiolle vuoden 1963 alusta alkaneen näyttelijälakon aikana liittoon kuulumattomien näyttelijöiden voimin.


title: Pariisilaissolmio

text: Eräs kriitikko kirjoittaa arviossaan, että Waltarin tarina on viisas lempeä ja hillityn pisteliäs. Tarinassa pankissa työskentelevä keski-ikäinen perheenisä kokeilee kultaisen häkkinsä rajoja tavattuaan nuoruudenystävänsä. Ystävä saa hänet lähtemään istumaan iltaa, ja siinä keskustelun aikana hänessä herää seikkailunhalu ja nuoruudenkaipuu. Sen kiteytymä on räikeä pariisilainen solmio, joka tuo ”väriä pohjoismaiseen pukeutumisharmauteen”.


title: Vital Bjalinski

text: Vital Uladzimiravitš Bjalinski (, , 27. marraskuuta 1989 Minsk, Valko-Venäjän SNT) on valkovenäläinen jääkiekkomaalivahti, joka edustaa Serbian jääkiekkoliigassa pelaavaa KHK Crvena Zvezdaa.


title: Vital Bjalinski

text: Bjalinski on edustanut suurimman osan urastaan kasvattajaseuraansa Junost Minskiä, jonka riveissä hän on voittanut Valko-Venäjän mestaruuden kausina 2009–2010 ja 2010–2011. Kaudella 2008–2009 hän edusti kuitenkin saman liigan Šynnik Babruiskia ja kaudella 2011–2012 kolmen ottelun verran H’K Vitsebskia. Hän oli myös Junost Minskin mukana pelaamssa Venäjän VHL-liigaa kaudella 2012–2013.


title: Vital Bjalinski

text: Bjalinski pelasi ensimmäisen miesten arvoturnauksen vuoden 2013 MM-kisoissa, jossa hän vartioi Valko-Venäjän maalia viidessä ottelussa. Hänet valittiin Aleh Haroškan ja Kanstantsin Kaltsoun kanssa joukkueen parhaiksi pelaajiksi.


title: Sokerilaki

text: Sokerilaki () oli Ison-Britannian hallituksen vuonna 1764 säätämä laki, jonka tarkoitus oli estää sokerin sekä rommin raaka-aineena käytetyn melassin salakuljetus Ranskan ja Hollannin Länsi-Intiasta brittien Pohjois-Amerikan siirtokuntiin. Samalla sen tarkoituksena oli kerätä tuloja Ison-Britannian kruunulle, jonka menot olivat lisääntyneet ja velat kasvaneet vuonna 1763 päättyneen suuren siirtomaasodan seurauksena. Englannin parlamentti piti kohtuullisena, että siirtokuntalaiset osallistuivat itse kasvaneiden hallinto- ja puolustusmenojen kattamiseen. Kyseessä oli ensimmäinen useista veroja ja tullimaksuja koskeneista säädöksistä, jotka seuraavien vuosien aikana ärsyttivät siirtokuntien asukkaita, ja johtivat lopulta Amerikan vallankumouksen puhkeamiseen.


title: Sokerilaki

text: Sokerilaki oli käytännössä uusittu versio vuoden 1733 melassilaista, jonka toimeenpano ei ollut onnistunut. Sokerilaki lisäsi huomattavasti ei-brittiläisestä Karibiasta Pohjois-Amerikkaan tuotavan melassin ja jalostetun sokerin tullimaksuja, ja loi näin brittiläisten siirtomaiden sokerinkasvattajille mahdollisuuden kaupan monopoliasemaan. Vaikka siirtokuntien asukkaat periaatteessa hyötyivät brittiläisen sokerin hinnan pysymisestä alhaisena, he eivät pitäneet siitä, että tullivirkamiehet saivat oikeuden sokerilastien takavarikointeihin ja määräyksistä laistaneet kapteenit joutuivat kaukana Nova Scotiassa toimineen vara-amiraliteettin oikeusistuimen alaisiksi. Tullirikkomukset määrättiin käsiteltäviksi ilman valamiehistöä, mitä pidettiin kansalaisoikeuksien loukkauksena. Sokerin salakuljetuksen tyrehtyminen tiukentuneiden tullitarkastusten myötä kuihdutti kauppamerenkulkua muutenkin ja lisäksi se teki lopun Uuden-Englannin kukoistavasta rommiteollisuudesta, joka oli perustunut halpaan Ranskan Länsi-Intiasta salakuljetettuun melassiin. Siirtokuntalaisten protestien seurauksena tullimaksuja alennettiin vuonna 1766.


title: Break

text: Break voi tarkoittaa:


title: Kirishima

text: Kirishima voi tarkoittaa seuraavaa:


title: Papuansinimaluri

text: Papuansinimaluri ("Malurus cyanocephalus") on malurien heimoon kuuluva varpuslintu.


title: Papuansinimaluri

text: Papuansinimaluria tavataan Uuden-Guinean saarella Indonesiassa ja Papua-Uudessa-Guineassa. Lajin on raportoitu olevan melko yleinen ja sen kannankehitys on vakaa. Se on luokiteltu elinvoimaiseksi.


title: Plestiodon

text: Plestiodon on skinkkien heimoon kuuluva suku. Se luettiin ennen kuuluvaksi sukuun "Eumeces", kuten myös suvut "Eurylepis" ja Mesocincus.


title: Sademetsämaluri

text: Sademetsämaluri ("Malurus amabilis") on malurien heimoon kuuluva varpuslintu.


title: Sademetsämaluri

text: Sademetsämaluria tavataan Australiassa Queenslandin pohjoisosissa. Lajin on raportoitu olevan paikallisesti melko yleinen ja sen kannankehitys on vakaa. Se on luokiteltu elinvoimaiseksi.


title: Mustakurkkumaluri

text: Mustakurkkumaluri ("Malurus lamberti") on malurien heimoon kuuluva varpuslintu.


title: Mustakurkkumaluri

text: Mustakurkkumaluria tavataan suuressa osassa Australiaa. Lajin on raportoitu olevan paikallisesti melko yleinen ja sen kannankehitys on vakaa. Se on luokiteltu elinvoimaiseksi.


title: Mino Raiola

text: Carmine ”Mino” Raiola (s. 4. marraskuuta 1967 Nocera Inferiore), on italialaissyntyinen alankomaalainen jalkapalloilijoiden pelaaja-agentti, jonka suojatteihin kuuluvat muun muassa Zlatan Ibrahimović ja Paul Pogba. Pogban siirtyessä Juventuksesta Manchester Unitediin elokuussa 2016 sai Raiola ja hänen yhtiönsä 105 miljoonan euron siirtosummasta 27 miljoonaa euroa.


title: Maher al-Assad

text: Maher al-Assad (s. 1967) on Syyrian tasavaltalaiskaartin kenraali ja komentaja. Hän on Syyrian presidentin Bašar al-Assadin pikkuveli. Maher al-Assadia pidetään veljensä jälkeen vaikutusvaltaisimpana henkilönä Syyriassa. On väitetty, että hän haavoittui pommi-iskussa kesällä 2012, mutta hän toimii vielä aktiivisena terrorismin torjunnassa.


title: Maher al-Assad

text: Maher al-Assad syntyi vuonna 1967 ja opiskeli Damaskoksen yliopistossa. Sittemmin hän liittyi vanhemman veljensä Basil al-Assadin esimerkin mukaan armeijaan. Basilin kuollessa vuonna 1994 Maheria pidettiin Hafiz al-Assadin mahdollisena seuraajana, mutta seuraajaksi nimitettiin lopulta Maherin veli Bašar al-Assad. Maher komensi sittemmin tasavaltalaiskaarti-prikaatia ja yleni myöhemmin kenraaliksi. Bašarin noustua presidentiksi Maherista tuli hallitsevan Baath-puolueen keskuskomitean jäsen. Bašarin valtakauden muutamaa ensimmäistä kuukautta leimasi poliittinen vapautuminen, mutta sittemmin järjestelmä sulkeutui taas. Maherin uskotaan olleen poliittista vapautumista vastaan ja neuvonut veljeään tämän johdosta. 2003 Maher osallistui epävirallisiin rauhanneuvotteluihin Israelin kanssa Jordaniassa ja vuonna 2005 hänet mainittiin YK:n raportissa, jossa häntä epäiltiin osallisuudesta Libanonin entisen pääministeri Rafik Haririn murhan suunnitteluun.


title: Maher al-Assad

text: Kun vuonna 2011 Etelä-Syyrian Deraan kaupungissa syttyi mielenosoituksia, Maherin komentama Syyrian 4. panssaridivisioona lähetettiin murskaamaan mielenosoitukset. Divisioonan joukot tulittivat kaupunkia ja tekivät kotiratsioita. Maher joutui divisioonan toimien johdosta Yhdysvaltojen ja EU:n pakotelistoille. Vuonna 2012 Maher haavoittui Damaskoksessa tehdyssä pommi-iskussa. Hän oli pitkään haavoittumisensa jälkeen poissa julkisuudesta, kunnes hän esiintyi taas valokuvissa vuonna 2014.


title: Siniliuskemaluri

text: Siniliuskemaluri ("Malurus pulcherrimus") on malurien heimoon kuuluva varpuslintu.


title: Siniliuskemaluri

text: Siniliuskemaluria tavataan Australian etelä- ja lounaisosissa. Lajin on raportoitu olevan harvinainen Australian eteläosissa ja yleinen tai runsaslukuinen osissa Lounnais-Australiaa. Lajin kannankehitys on vakaa, ja se on luokiteltu elinvoimaiseksi.


title: Vaaleapäämaluri

text: Vaaleapäämaluri ("Malurus elegans") on malurien heimoon kuuluva varpuslintu.


title: Vaaleapäämaluri

text: Vaaleapäämaluria tavataan Australiassa Länsi-Australian lounaisosissa. Lajin on raportoitu olevan paikallisesti yleinen sopivissa elinympäristöissä. Lajin kannankehitys on vakaa, ja se on luokiteltu elinvoimaiseksi.


title: Purppurakruunumaluri

text: Purppurakruunumaluri ("Malurus coronatus") on malurien heimoon kuuluva varpuslintu.


title: Purppurakruunumaluri

text: Purppurakruunumaluria tavataan Australian pohjoisosissa. Lajin kannaksi arvioidaan 10 000–28 000 yksilöä. Laji on vähenemässä, mutta sen ei uskota olevan vaarassa ja se on luokiteltu elinvoimaiseksi.


title: Mustamaluri

text: Mustamaluri ("Malurus alboscapulatus") on malurien heimoon kuuluva varpuslintu.


title: Mustamaluri

text: Mustamaluria tavataan Uuden-Guinean saarella Indonesiassa ja Papua-Uudessa-Guineassa. Lajia on kuvattu yleiseksi ja sen kannankehitys on vakaa. Se on luokiteltu elinvoimaiseksi.


title: Punaselkämaluri

text: Punaselkämaluri ("Malurus melanocephalus") on malurien heimoon kuuluva varpuslintu.


title: Punaselkämaluri

text: Punaselkämaluria tavataan Australian pohjois- ja itäosissa. Lajin on raportoitu olevan usein yleinen ja sen kannankehitys on vakaa. Se on luokiteltu elinvoimaiseksi.


title: Valkosiipimaluri

text: Valkosiipimaluri ("Malurus leucopterus") on malurien heimoon kuuluva varpuslintu.


title: Valkosiipimaluri

text: Valkosiipimaluria tavataan suuressa osassa Australiaa. Lajin on kuvattu olevan yleinen suurimmassa osassa levinneisyysaluettaan ja sen kannankehitys on vakaa. Se on luokiteltu elinvoimaiseksi.


title: Plestiodon fasciatus

text: Plestiodon fasciatus on "Plestiodon"-sukuun kuuluva skinkkilaji. Se liikkuu päiväaikaan.


title: Plestiodon fasciatus

text: Yksilön pituus on noin 20 cm. Pääväri on pronssinruskea tai harmahtavan oliivinvihreä. Pitkin koko ruumista on viisi vaaleaa juovaa. Nuoret yksilöt ovat kirkkaamman värisiä kuin vanhemmat. Ruumis on hoikka ja pitkänomainen. Hännän pää on sininen tai harmaa.


title: Plestiodon fasciatus

text: Lajia tavataan Yhdysvaltojen länsi- ja kaakkoisosisa. Sitä esiintyy kosteissa metsissä. Se elää enimmäkseen maalla.


title: Plestiodon fasciatus

text: Munia on noin 15. Naaras pitää huolta munista, kunnes poikaset kuoriutuvat. Munimisesta kuoriutumiseen kestää 33-35 päivää.


title: Plestiodon fasciatus

text: laji syö selkärangattomia eläimiä ja muita liskoja.


title: Anne Bland

text: Anne Maarit Bland (s. 21. toukokuuta 1969 Varkaus) on suomalainen yrittäjä ja entinen poliitikko. Bland toimi vihreiden varapuheenjohtajana vuosina 2013–2015, jonka jälkeen hän jätti politiikan.


title: Anne Bland

text: Varkaudesta kotoisin oleva Bland asuu nykyään Huittisten Vampulassa. Hänen perheeseensä kuuluu kolme lasta. Bland on asunut aiemmin pitkään Isossa-Britanniassa ja Ranskassa. Bland on ammatiltaan yrittäjä ja hän on sosiaalisiin innovaatioihin ja yhteiskunnallisten yritysten malleihin erikoistuneen Social Business Internationalin toimitusjohtaja.


title: Anne Bland

text: Bland oli vihreiden varapuheenjohtajana vuosina 2013–2015. Hän oli myös Maaseutu- ja erävihreiden puheenjohtaja ja on toiminut aikaisemmin Satakunnan ja Huittisten vihreiden puheenjohtajana. Bland on Huittisten kunnanvaltuuston varajäsen.


title: Anne Bland

text: Bland oli ehdolla vuoden 2011 eduskuntavaaleissa, joissa sai Satakunnan vaalipiirissa 476 ääntä. Europarlamenttivaaleissa 2014 hän sai 3 078 ääntä. Vuoden 2015 eduskuntavaaleissa Bland oli ehdolla Varsinais-Suomen vaalipiiristä. Toukokuussa 2015 hän kertoi jättävänsä politiikan.


title: MediaCroco Records

text: MediaCroco Records on vuonna 2012 perustettu oululainen itsenäinen levy-yhtiö. MediaCroco keskittyy oululaisen ja pohjois-suomalaisen musiikin julkaisemiseen. Pummiharmonian kappale "Mitä sie tehet" on valittu YleX:n vuoden tehokkaimmaksi kotimaiseksi biisiksi. Stache ja The Groke ovat saaneet radiosoittoa myös ulkomailla.


title: Miss Helsinki

text: Miss Helsinki on Helsingissä vuosittain järjestettävä kauneuskilpailu, jonka järjestäjänä toimii Martina Aitolehti. Kilpailun ensimmäinen voittaja Viivi Pumpanen valittiin sittemmin myös Miss Suomeksi. Vuoden 2018 finaalin jälkeen Aitolehti siirtyy sivuun kilpailun vetäjän paikalta, ja hänen tilalleen tulee Rosanna Kulju, joka voitti kilpailun vuonna 2015.


title: Miss Helsinki

text: Miss Helsinki -nimellä järjestettyjä kauneuskilpailuja on ollut jo ennen Aitolehden perustamaa tapahtumaa. Esimerkiksi Armi Aavikko valittiin Miss Helsingiksi juhannuksena 1976. 1930-luvulla Miss Helsinki valittiin Golf Casino -ravintolassa Munkkiniemessä.


title: Jalkapallokulttuuri

text: Jalkapallokulttuuri tarkoittaa jalkapallon ympärillä tapahtuvaa kulttuuria. Monissa maissa jalkapallosta on tullut niin vahva osa kansallista identiteettiä, että sitä pidetään osana kulttuuria. Lajille on omistettu jopa päivittäin ilmestyviä lehtiä, ja pelaajat ovat kaupallisia roolimalleja. Jalkapallo on kansainvälinen laji, ja lapset haluavat aloittaa lajin harrastamisen vahvan kulttuurin ansiosta.


title: Jalkapallokulttuuri

text: Jalkapallo yhdistää ihmisiä yli kansallisuusrajojen ympäri maailmaa. Sitä on pelattu sodista huolimatta, ja monilla on jonkinlainen mielipide lajista. Neljän vuoden välein järjestettävät jalkapallon maailmanmestaruuskilpailut ovat vahvimmin tunteita herättävä ja kansoja yhdistävä turnaus, joka on sekä pelaajille että lajin seuraajille erittäin tärkeä tapahtuma.


title: Jalkapallokulttuuri

text: Jalkapallon historia on pitkä ja merkittävä, ja myös kulttuuri on muuttunut sen mukana. Näkemystä jalkapallokulttuurista voidaan helposti muuttaa sen mukaan, kenen näkökulmasta asiaa tarkkaillaan.


title: Jalkapallokulttuuri

text: Jalkapallojoukkueiden kannattajalaulut ovat yleensä syntyneet eri joukkueiden kannattajien kynistä. Ne on tehty joukkueen kannustamista tai pelkästään metelin aiheuttamista varten. Osa lauluista on hyvinkin aggressiivisia ja kantaa ottavia, kun taas toiset on tehty puhtaasti kannustamista varten. Sekä FIFA että UEFA ovat jakaneet rangaistuksia faneille esimerkiksi liian rasististen kappaleiden takia.


title: Jalkapallokulttuuri

text: Jalkapallon fanikulttuurin takia on tapahtunut useita valitettavia onnettomuuksia. Suurin osa liittyy ihmismassojen hallintaan tai puutteelliseen turvallisuuteen. Esimerkkejä tästä ovat Isossa-Britanniassa tapahtuneet Hillsborough’n ja Ibroxin onnettomuudet.


title: Jalkapallokulttuuri

text: Jalkapallon suosio on tehnyt osasta pelaajia enemmän julkisuuden henkilöitä kuin urheilijoita. Jalkapalloilijoiden asema on kaupallistunut, ja esimerkiksi sponsorit ovat ottaneet kaiken hyödyn irti julkisuudesta.


title: Jalkapallokulttuuri

text: Brasilialainen jalkapalloilija Pelé on hyvä esimerkki julkisuutensa hyödyntäneestä pelaajasta. Hän oli uransa aikana hyvin haluttu ja suosittu pelaaja ja alkoi uransa jälkeen Unicef-järjestön lähettilääksi. Hän on myös usean kansainvälisen yrityksen myyntimies. Lisäksi Pelé on ollut mukana Brasilian politiikassa.


title: Jalkapallokulttuuri

text: Entinen jalkapalloilija George Weah sai eniten ääniä Liberian presidentinvaalien ensimmäisellä kierroksella vuonna 2005. Hän oli pelaajauransa aikana FIFA World Player of the Year, European Footballer of the Year ja African Footballer of the Year.


title: Jalkapallokulttuuri

text: Eräs eniten jalkapallokulttuuria muuttaneista pelaajista on David Beckham. Hänestä tuli kotimaassaam Isossa-Britanniassa tyyli-ikoni usein vaihtuvan hiustyylin takia. Hän on naimisissa entisen Spice Girls -yhtyeen laulajan Victoria Beckhamin kanssa. Beckham on myös tehnyt mallin töitä, ja hänet tunnetaan parhaiten Armanin alusvaatemallina. Vuonna 2009 jalkapalloilija Cristiano Ronaldo syrjäytti Beckhamin Armanin mallina.


title: Jalkapallokulttuuri

text: Pelaajista on tullut monille roolimalleja, eikä se johdu vain itse pelistä eikä saavutuksista. Jalkapallo on pelinä levinnyt ympäri maailmaa, ja monet lapset ja nuoret saavat innoituksensa jalkapalloon juuri pelaajien kautta. Parhaimpia ja kuuluisimpia jalkapalloilijoita kohdellaan rock-tähtinä, vaikka pelilliset suoritukset eivät sitä edellyttäisi. Eräs erikoisuus jalkapallokulttuurissa on Britannian televisiossa esitetty sarja "Pelinaiset" ("Footballers’ Wives").


title: Jalkapallokulttuuri

text: Otsikoihin nousee aika ajoin myös muutamien jalkapalloilijoiden erittäin epäurheilijamainen käytös, mikä voi haitata lajin kuvaa suuren yleisön silmissä. Eräs esimerkki pelaajien statuksen nousemisesta on Diego Maradona. Vaikka hänet valittiin FIFA:n vuosisadan pelaajaksi, hän kärsi myös huumeriippuvuudesta. Hänet lähetettiin kotiin vuoden 1994 jalkapallon MM-kilpailuista doping-epäilyn takia.


title: Jalkapallokulttuuri

text: Joukkueista on tullut amatöörijoukkueiden sijaan suuria yrityksiä, joilla on suuri kaupallinenasema. Tämän muutoksen aikana myös pelaajien tulot ovat kasvaneet räjähdysmäisesti.


title: Jalkapallokulttuuri

text: Monissa maissa jalkapallo itsessään on vahva osa kulttuuria ja kansallista identiteettiä. Jalkapallomenestys säätelee kansojen ja alueiden asukkaiden mielialoja. Esimerkiksi maailmanmestaruus käynnistää valtavan kansallisjuhlan, ja tappion hetkellä tietysti toisin päin. Myös yhteyksiä jalkapallokauden alkamiseen ja loppumiseen on löydettävissä tilastoista. Jalkapalloturnaukset vaikuttavat järjestäjämaan talouteen voimakkaasti.


title: Valko-Venäjän ministerineuvosto

text: Valko-Venäjän ministerineuvosto () on toimeenpanovaltaa käyttävä elin Valko-Venäjällä. Hallitusta johtaa pääministeri ja sen nimittää presidentti. Hallitus toimii hallituksen talossa Minskin keskustassa.


title: Valko-Venäjän ministerineuvosto

text: Keltaisella korostetut nimet ovat puheenjohtajiston jäseniä.


title: Cindy Sherman

text: Cynthia ”Cindy” Morris Sherman (s. 19. tammikuuta 1954) on yhdysvaltalainen nykytaiteilija. Hänet tunnetaan erityisesti valokuvistaan, joilla hän pyrkii herättämään keskustelua naisen asemasta yhteiskunnassa ja mediassa.


title: Cindy Sherman

text: Cindy Sherman syntyi 19. tammikuuta 1954 Glen Ridgessä, New Jerseyn osavaltiossa viisilapsisen perheen nuorimmaiseksi. Pian hänen syntymänsä jälkeen perhe muutti Huntingtoniin New Yorkin Long Islandille.


title: Cindy Sherman

text: Sherman kiinnostui kuvataiteesta Buffalo State Collegessa, jossa hän aluksi opiskeli maalausta, mutta vaihtoi pian pääaineekseen valokuvauksen.


title: Cindy Sherman

text: Buffalossa oli vireä taidekenttä 1970-luvulla, ja opintojensa aikana Sherman tutustui monta kautta käsitteelliseen nykytaiteeseen sekä eri medioiden välisiin taidekokeiluihin.


title: Cindy Sherman

text: Sherman kuvaa tyypillisimmin itseään erilaisissa asuissa, ja hänen kuvansa ovat voimakkaasti intertekstuaalisia viitaten esimerkiksi popkulttuuriin tai elokuviin. Hänen tunnetuimmat teossarjansa ovat "Untitled Film Stills" (1977–1980), jossa Sherman pyrkii imitoimaan 1940–1960-lukujen amerikkalaisten film noir -elokuvien kuvastoa tuoden esiin siihen kuuluvia kliseitä, sekä "Sex Pictures" (1997), jossa esiintyy mallinukkeja voimakkaasti seksuaalisissa asennoissa peilaten naisen passiivista asemaa pornografisessa kuvastossa.


title: Cindy Sherman

text: Sherman on myös työskennellyt muotikuvaajana ja elokuvaohjaajana.


title: Proteiinifosfataasi 1

text: Proteiinifosfataasi 1 on entsyymi, joka katalysoi proteiinien defosforylaatiota eli proteiinien seriini- tai treoniiniaminohappoihin esteröityneiden fosfaattiryhmien hydrolyysiä. Entsyymi on tärkeässä roolissa glykogeenin synteesin ja hajotuksen säätelyssä. Glykogeeniaineenvaihdunnan lisäksi proteiinifosfataasi 1 osallistuu useisiin muihin solutason prosesseihin, muun muassa solusykliin, RNA:n silmukointiin, vesikkelien fuusioon, ionikanavien toimintaan ja lihasten supistumiseen. Proteiinifosfataasi 1:n EC-numero on EC 3.1.3.16.


title: Proteiinifosfataasi 1

text: Proteiinifosfataasi 1 koostuu kahdesta keskenään erilaisesta alayksiköstä. Ihmisellä katalyyttinen alayksikkö on molekyylimassaltaan 37 kDa ja siihen on liittynyt useasta pienemmästä alayksiköstä koostuva säätelyalayksikkö, jonka molekyylimassa on noin 120 kDa. Tämä säätelyalayksikkö sisältää muun muassa glykogeeniin sitoutuvan alueen. Proteiinifosfataasi 1 vaatii kofaktorikseen kalmoduliinin, joka sitoutuu kalsium-ioneihin. Entsyymiä aktivoivia ioneja ovat kalsiumionien lisäksi mangaani ja lisäksi entsyymi vaatii toimiakseen magnesium-ioneja. Proteiinifosfataasi 1:n inhibiittoreita ovat muun muassa siklosporiini, kalykuliinit ja okadaiinihappo.


title: Proteiinifosfataasi 1

text: Proteiinifosfataasi 1 on tärkeä entsyymi glykogeenin metabolian säätelyssä. Se aktivoi glykogeenin synteesiä defosforyloimalla glykogeenisyntaasiin liitettyjä fosfaattiryhmiä ja täten muuttaen sen inaktiivisesta b-muodosta aktiivisempaan a-muotoon. Entsyymi myös inaktivoi glykogeenin hajottamista hydrolysoimalla glykogeenifosforylaasiin liittyneitä fosfaattiryhmiä ja täten muuttaen sen inaktiiviseen muotoon. Kun solut tarvitsevat energiaa ja glykogeenin hajotuksen tulisi aktivoitua, solut erittävät adrenaliinia tai glukagonia. Nämä hormonit aktivoivat proteiinikinaasi A:n, joka inaktivoi proteiinifosfataasi 1 kahdella mekanismilla. Proteiinikinaasi A fosforyloi proteiinifosfataasin säätelyalayksikön siten, että katalyyttinen alayksikkö ei enää kykene sitoutumaan siihen ja tämä inaktivoi proteiinifosfataasi 1:n. Proteiinikinaasi A fosforyloi myös eräitä muita proteiineja, jotka toimivat proteiinifosfataasi 1:n spesifisinä inhibiittoreina ja sitoutuvat entsyymin aktiiviseen alayksikköön estäen sen toiminnan.


title: Sindhit

text: Sindhit () ovat sindhiä puhuva etninen ryhmä Sindhin provinssista nykyisestä Pakistanista. Sindhikulttuuri on saanut paljon vaikutteita sufilaisuuden opeista ja perusteista.


title: Sindhit

text: Sindheistä suurin osa on nykyään muslimeja. Intian jaon jälkeen vuonna 1947 suurin osa hindu- ja sikhisindheistä pakeni nykyiseen Intiaan tai muihin maihin.


title: Yodogawa-ku

text: Yodogawa-ku () on yksi Osakan kaupungin 24:stä suuralueesta. Se sijaitsee kaupungin pohjoisosassa Yodogawa- ja Kanzakigawa-jokien välissä. Etelässä se rajautuu Yodogawaan ja sen takana Kitan suuralueeseen, idässä Higashiyodogawan suuralueeseen, pohjoisessa Kanzakigawaan ja sen takana Hyōgon prefektuurin Amagasakin kaupunkiin sekä Osakan prefektuurin Suitan ja Toyonakan kaupunkeihin ja lännessä Nishiyodogawan suuralueeseen. Yodogawa-kun pinta-ala on 12,64 neliökilometriä ja siellä on 173 146 asukasta (vuonna 2013).


title: Yodogawa-ku

text: Suuralue on muodostettu vuonna 1925 ja nykyisen nimensä se sai vuonna 1974. Se on kehittynyt ja kasvanut etenkin sen jälkeen, kun Shin-Ōsakan rautatieasema valmistui sen alueelle Tokioon vievän Tōkaidō Shinkansen -suurnopeuslinjan pääteasemaksi. Linjan jatke San’yō Shinkansen kulkeekin suuralueen läpi itä-länsisuunnassa. Alueella toimii erityisesti kaupallisia yrityksiä kuten tukku- ja vähittäisliikkeitä, mutta myös metalli- ja konepajateollisuutta.


title: Yodogawa-ku

text: Yodogawan suuraluetta palvelevat Shinkansen-linjojen lisäksi Osakan metron Midōsuji-linja, JR Westin Tōkaidō-päälinja ja Tōzai-linja sekä Hankyū-rautateiden Kioto-linja, Takarazuka-linja ja Kōbe-linja.


title: Punkaharjun puulajipuisto

text: Punkaharjun puulajipuisto on osa Punkaharjun tutkimusmetsäalueeseen kuuluvaa 1250 hehtaarin maa-alueesta. Tutkimusmetsiä ja puulajipuistoa hallinnoi Metsähallitus ja Metla ohjaa sen hoitoa. Punkaharjun tutkimusmetsässä tutkitaan ulkomaisten puulajien viljelyä ja kasvatusta, havupuiden alkuperiä ja ilmastonmuutoksen vaikutusta niihin ja metsäpuiden geneettistä monimuotoisuutta.


title: Punkaharjun puulajipuisto

text: Punkaharjun puulajipuistoon on perustamisvaiheessa vuosina 1929 - 1938 istutettu 72 puulajia. Tällä hetkellä näistä istutuksista on jäljellä 46 lajia, joista 39 on havupuita ja 7 lehtipuita. Puulajipuistoa on uudistettu ja kehitetty 1990-luvun alusta lähtien ja tavoitteena on ollut koota puistoon kaikki alueelle soveltuvat havupuulajit. Nykyisin Punkaharjun arboretumissa on 134 eri lajia ja erikoismuotoa. Alueen metsätalouteen, metsäntutkimukseen ja luonnonsuojeluun voi tutustua tarkemmin merkittyjen, opastustauluin varustettujen reittien avulla. Punkaharjun Puulajipuisto sijaitsee Metsäntutkimuslaitoksen yhteydessä, Suomen metsämuseo Luston vieressä, Punkaharjun Laukansaaressa Finlandiantie 18:ssa.


title: Punkaharjun puulajipuisto

text: Punkaharjun tutkimusmetsä alueeseen kuuluu myös Kesälahden Hummovaarassa sijaitseva Lönnrotin petäjä ja Kiteen Puhoksessa sijaitseva yksi Suomen vanhimmista lehtikuusikoista, vuonna 1842 Nils Ludvig Arppen perustama Arppen lehtikuusikko. Tutkimusalueeseen kuuluun Punkaharjun Puulajipuiston vierellä oleva Punkaharjun luonnonsuojelualue ja myös Hytermän luonnonsuojelualueen kolme Puruveden saarta, Pieni-Hytermä, Suuri-Hytermä ja Laviasaari.


title: Punkaharjun puulajipuisto

text: Tähän on listattu joitakin lajeja, joita puulajipuistoon on istutettu merkintöjen mukaan.


title: Michael Carlsson

text: Michael Carlsson (s. 31. toukokuuta 1972 Ljusdal) on entinen ruotsalainen jääpalloilija ja tällä hetkellä jääpallovalmentaja.


title: Michael Carlsson

text: Michael Carlsson on pelannut käytännössä koko uransa Västerås SK:n vihreä-valkoisessa asussa – kaikkiaan 22 kautta. Yhden kauden hän vieraili Venäjällä Arkangelin Vodnikin riveissä. Hän kuitenkin siirtyi joulukuussa 2012 Köpings IS:n pelaajavalmentajaksi. Kaikkiaan hän on pelannut 524 ottelua ja tehnyt 602 maalia Västeråsin paidassa.


title: Michael Carlsson

text: Ruotsin jääpallomaajoukkuetta Carlsson edusti kausina 1999–2004 kaikkiaan 70 kertaa ja MM-kisoihin hän osallistui neljä kertaa, joissa saavutti yhden maailmanmestaruuden, pelasi 20 MM-ottelua ja teki 45 maalia.


title: Michael Carlsson

text: Carlsson päätti uransa kaudella 2011 Västeråsin riveissä. Sen jälkeen hän jatkoi 2011–2012 Västeråsin urheilutoimenjohtajana. Hän kuitenkin siirtyi joulukuussa 2012 Köpings IS:n pelaajavalmentajaksi.


title: Michael Carlsson

text: Maajoukkueessa


title: Michael Carlsson

text: Seurajoukkueissa


title: Michael Carlsson

text: Henkilökohtaisesti


title: Amerikan Suomalainen Legioona

text: Amerikan Suomalainen Legioona (ASL) oli sotilasyksikkö, joka muodostettiin talvisodan aikana Suomeen Yhdysvalloista, Kanadasta ja Isosta-Britanniasta saapuneista vapaaehtoisista. ASL:n miehistöluetteloon oli kirjattu myös neljä hollantilaista vapaaehtoista.


title: Amerikan Suomalainen Legioona

text: Suurin osa vapaaehtoisista oli Suomen kansalaisia, jotka olivat muuttaneet maasta ensimmäisen ja toisen maailmansodan välisenä aikana. Osa yksikön miehistä oli kuitenkin syntyperäisiä yhdysvaltalaisia, kanadalaisia tai englantilaisia. Legioonan vapaaehtoiset matkustivat Suomeen laivoilla järjestetysti New Yorkista tai omia reittejään koko sodan ajan. Ensimmäinen Suomen Vapaussodan Rintamamiehet Amerikassa -yhdistyksen järjestämä matka talvisodan vapaaehtoisille oli "M/S Gripsholm", joka lähti New Yorkista 9. joulukuuta 1939, viimeinen jo rauhan solmittua lähtenyt "S/S Drottningholm" 26. maaliskuuta 1940. Kaikkiaan yhdistyksen avulla talvisotaan lähti 453 vapaaehtoista.


title: Amerikan Suomalainen Legioona

text: Sodan lopussa Amerikan Suomalaiseen Legioonaan oli kirjattu 378 miestä. Suurin osa yksikön miehistä lähetettiin rintamalle aivan sodan loppuvaiheissa, mutta aselepo tuli voimaan 13. maaliskuuta 1940, juuri ennen miesten siirtymistä etulinjaan.


title: Amerikan Suomalainen Legioona

text: Suomen Vapaussodan Rintamamiehet Amerikassa -järjestö aloitti syksyllä 1939 ”Rajanturva”-keräyksen Suomen hyväksi. Keräyksen saldo oli noin 15 000 dollaria (vuonna 2017 noin 270 000 dollaria). Myöhemmin aseveliyhdistys päätti keskittyä vapaaehtoisten taistelijoiden matkakustannusten keräämiseen ja varustamiseen. Osin yhdistyksen ahkeran tiedotustoiminnan ja osin amerikansuomalaisten sanomalehtien propagandan ansiosta vapaaehtoistoiminta Pohjois-Amerikassa järjestyi. Kaikkiaan varoja onnistuttiin kokoamaan 48 619 dollaria, joista kuljetuksiin Suomeen käytettiin 37 276 dollaria ja matkoihin takaisin 4 480 dollaria, ja rahaa jäi vielä kassaankin. Ensimmäisellä laivalla sodan syttymisen jälkeen, 9. joulukuuta 1939 Suomeen matkusti 59 vapaaehtoista, joista 54 oli miehiä ja viisi naisia. Tämä joukko oli perillä Torniossa 24. joulukuuta.


title: Amerikan Suomalainen Legioona

text: Ensimmäisten vapaaehtoisten mukana saapunut luutnantti Albert Penttilä sai luvan heti saavuttuaan liittyä vanhan sotilastoverinsa kenraalimajuri Talvelan osastoon 16 miehen kanssa, ja siirtyi taisteluihin Laatokan Karjalaan. Amerikansuomalaisen sissiosaston johtaja Albert Penttilä ylennettiin 31.12.1939 kapteeniksi ja hän toimi rintamalla myös pataljoonan komentajana. Australialainen sotakirjeenvaihtaja James Aldridge haastatteli Penttilää rintamalla ja raportoi Yhdysvaltoihin, kuinka amerikansuomalaiset ”Karjalan synkissä metsissä tappelevat ryssää vastaan niin kuin villikissat”.


title: Amerikan Suomalainen Legioona

text: Suomeen saapuneista miehistä 25 komennettiin TJR 8:aan Jyväskylään, ja muutamia laivastoon, ilmavoimiin, Punaiselle Ristille ja Lapin ryhmän esikuntaan.


title: Amerikan Suomalainen Legioona

text: Vuodenvaihteessa Suomi-seuran sihteeri ja Amerikan Suomalaisen Legioonan tuleva valistusupseeri Rafael Engelberg ehdotti vapaaehtoisasiaa hoitaneelle kenraaliluutnantti Enckellille yhtenäisen amerikansuomalaisen yksikön luomista. Tällaisella joukolla katsottiin olevan hyvät edellytykset taistella, sekä myös tietynlaista mainosarvoa Atlantin takana. Tammikuun 6. päivänä 1940 saapui Ouluun uusi 31 miehen joukko, ja 20. tammikuuta 58 miestä. Helmikuun 18. saapui suurin, 158 vapaaehtoisen erä, joka liitettiin muihin, Ouluun majoittuneisiin vapaaehtoisiin. Tällöin annettiin myös ”osasto Kempin” ensimmäinen virallinen päiväkäsky. ”Osasto Amerikan Suomalaisille” oli määrätty johtajaksi viipurilainen ratsumestari Eino Kemppi, joka oli ollut poissa vakituisesta palveluksesta jo yli kymmenen vuotta.


title: Amerikan Suomalainen Legioona

text: Osasto jaettiin kahteen komppaniaan. Ensimmäisen komppanian päälliköksi asetettiin luutnantti T. von Alfthan ja toisen kapteeni A. N. Eskola. Ensimmäiseen komppaniaan kuluivat kaikki ennen 17. helmikuuta saapuneet, toiseen sen jälkeen tulleet. 22. helmikuuta saapui Ouluun taas 51 miestä, jonka jälkeen annetussa päiväkäskyssä numero 3 käytettiin ensimmäisen kerran nimitystä Amerikan Suomalainen Legioona.


title: Amerikan Suomalainen Legioona

text: Amerikan Suomalaisen Legioonan 1. komppania lähti Tuirasta rintamalle luutnantti Tauno Simon johtamana 9. maaliskuuta 1940 ja se saapui ryhmä Sihvon puolustuslohkolle 12. maaliskuuta 1940. Aamulla 13. maaliskuuta komppania sai käskyn siirtyä etulinjaan, mutta kesken tehtävänannon käsky peruutettiin rauhan tultua.


title: Amerikan Suomalainen Legioona

text: Osaston miehet olivat värikästä joukkoa, heistä ammatikseen merimiehen oli ilmoittanut kuutisenkymmentä, sekatyömiehiä oli viisikymmentä ja kaivosmiehiä kolmekymmentä. Kapteeni Albert Penttilä oli vapaussodan jääkäri ja muukalaislegioonalainen, vänrikki Erik Munsterhjelm aatelisherra ja luutnantti Herman Nykänen mestaripainija. Kanadansuomalaisten mukana saapui myös Hugh William Alexander ”Bill” Newell, joka kieltäytyi allekirjoittamasta vapaaehtoisten palvelusopimusta. Hänet palautettiin Kanadaan, jossa Newellistä tuli Torontoa kuohuttanut silkkisukkamurhaaja hänen surmattuaan suomalaisen vaimonsa.


title: Amerikan Suomalainen Legioona

text: Yhdysvaltain lainsäädäntö ei sallinut omien kansalaistensa värväytymistä vieraan maan armeijaan ennen talvisodan loppuvaiheita, joten värväystoiminnan täytyi näiltä osin kiertää sääntöjä. Esimerkiksi ruotsalainen kreivi Folke Bernadotte värväsi amerikkalaisia lentäjiä salaisessa huoneistossa New Yorkin Manhattanilla. Monia amerikkalaisia hankkiutuikin ”hiihtolomalle” Ruotsiin, josta he etsivät tiensä Helsinkiin ja Suomen asevoimiin.


title: Amerikan Suomalainen Legioona

text: Lentäjistä kyseenalaista kuuluisuutta herätti Vincent Schmidtin luotsaama joukko, johon kuului myös Monte Carlossa asunut amerikkalainen Harry Schell, josta tuli myöhemmin F1-kuljettaja. Rauhan jo solmittua Suomeen saapui ”Musta Kotka” Hubert Fauntleroy Julian, jonka meriiteiksi jäi vain noin 15 minuutin lentomatka sekä valtion maksettavaksi jääneet hotelli- ja vaatelaskut.


title: Amerikan Suomalainen Legioona

text: Amerikan Suomalaisen Legioonan lopettamiskäskyn antoi Vapaaehtoistoimisto 27. kesäkuuta 1940. Suomi-Seura järjesti 28.-29. kesäkuuta miehille jäähyväisjuhlat, jossa yhteydessä Mannerheim piti miehille asuntonsa edessä kiitospuheen.


title: Amerikan Suomalainen Legioona

text: ASL:n miehistöluetteloon kirjatuista talvisodassa kaatuivat Aimo Penttilä 2. maaliskuuta 1940 Albert Penttilän joukoissa 7./JR16, Herman Nykänen 9. maaliskuuta 1940 2./JR61, Kaarlo Pietari Astikainen 10. maaliskuuta 1940 Patl. A sekä Orvo Henrik Johannes Astikainen 12. maaliskuuta 1940 SissiP 3. Lähes kymmenkuntaa amerikansuomalaista kaatunutta vapaaehtoista ei ollut kirjattu legioonaan.


title: Amerikan Suomalainen Legioona

text: Ensimmäinen paluulaiva Yhdysvaltoihin oli 3. heinäkuuta 1940 New Yorkiin rantautunut "M/S Mathilda Thordén". Rahtialus oli suunniteltu kuljettamaan vain 14 matkustajaa, mutta erikoisluvalla mukana oli 167 matkustajaa. Noin sata matkustajaa oli Suomen puolustukseen osallistuneita, poikkeusluvalla mukana oli myös 18 juutalaispakolaista Keski-Euroopasta. Osalla talvisodan vapaaehtoisista amerikansuomalaisista oli vaikeuksia päästä takaisin Yhdysvaltoihin, sillä heidän paperinsa eivät olleet kunnossa. SVRA:n raportin mukaan lähteneistä noin 300 henkeä oli palannut 21. joulukuuta 1940 mennessä takaisin Pohjois-Amerikkaan.


title: Amerikan Suomalainen Legioona

text: Maailmanpoliittisen tilanteen muututtua saksalaiset pidättivät Norjan rannikolla kesken matkan 12. kesäkuuta 1941 viisi palaavaa amerikansuomalaista sekä yhden Palestiinasta vapaaehtoiseksi saapuneen juutalaissukuisen suomalaisen. Suomi sai kaikki kuusi vapaaksi vakuuttaessaan saksalaisille, että miehiä tarvittaisiin kaksi viikkoa pidättämisen jälkeen syttyneessä jatkosodassa. Osa ASL:n miehistä ei palannut sodan jälkeen lainkaan Pohjois-Amerikkaan ja heitä kaatui myös jatkosodassa.


title: Illapu

text: Illapu on chileläinen folk-yhtye. Yhtye perustettiin vuonna 1971 Antofagastassa, pohjois-Chilessä. Illapun perustivat veljekset José Miguel, Jaime, Andrés ja Roberto Márquez Bugueño. Myöhemmin yhtyeeseen liittyi myös Osvaldo Torres. Sana "illapu" tarkoittaa quechuan kielellä salamaa.


title: Illapu

text: Yhtyeen kappaleet käsittelevät poliittisia, sosiaalisia ja kulttuurillisia aiheita. Jokainen albumi on katsaus aikansa ruohonjuuritason ilmiöihin. Sanoituksissa tuodaan esiin Chilen diktatuurin sosiaalisia ja poliittisia ongelmia sekä demokratiakehitystä. Ratkaisut ongelmiin ovat olleet usein hyvinkin kaukonäköisiä, mikä on ollut yksi Illapun suosion salaisuuksista erityisesti Latinalaisessa Amerikassa.


title: Illapu

text: Yhtye esiintyi pian perustamisensa jälkeen Festival del Salitre -festivaaleilla 1971. Illapu voitti festivaalipalkinnon soitettuaan chileläisen yhtyeen Quilapayún kappaleen "La Muralla". Festivaalien järjestäjä Patricio Manns tosin kritisoi Illapua toisen yhtyeen kappaleen tulkitsemisesta. Samana vuonna yhtyeeseen liittyi myös muusikko Pato Valdivia.


title: Illapu

text: Vuonna 1972 Illapu muutti Chilen pääkaupunkiin Santiagoon saadakseen aikaisempaa enemmän esiintymisiä ja levytysmahdollisuuksia. Illapu julkaisi ensimmäisen albuminsa "Música Andina" 1972. Pian julkaisemisen jälkeen yhtye voitti palkinnon Nano Acevedon kappaleella "Dale Mañungo" Norte Andino -festivaaleilla Calamassa.


title: Illapu

text: Vuonna 1973 Illapu esiintyi ensimmäistä kertaa arvostetuilla Festival Internacional de la Canción de Viña del Mar -musiikkifestivaaleilla. Heidän omaperäinen musiikkinsa ja esteettinen lavaesiintymisensä sai osakseen huomiota kriitikoilta ja kiitosta yleisöltä. Popular Unity hallituksen Salvador Allende myönsi Illapulle apurahan, jonka avulla he saattoivat täysin kehittää taiteellista potentiaaliaan.


title: Illapu

text: Vuosina 1974-1976 Illapu keskittyi tutkimaan Pohjois-Chilen kylien kansanmusiikkia. Tämä heijastui myöhemmin levyjen ”Chungara” (1975) ja ” Despedida del pueblo” (1976) musiikkiin. Vuonna 1978 Illapu teki ensimmäisen Euroopan kiertueensa esiintyen Sveitsissä, Saksassa, Belgiassa, Hollannissa ja Italiassa. Toisen Euroopan kiertueensa Illapu teki vuonna 1981.


title: Illapu

text: Kun Illapun jäsenet Pinochetin hallinnon aikaan vuonna 1981 olivat tulossa Euroopan kiertueeltaan, heitä ei päästetty palaamaan Chileen. Yhtyeen jäsenet karkoitettiin maasta, jonka seurauksena he muuttivat aluksi Ranskaan ja myöhemmin Mexico cityyn. Illapu palasi Chileen poliittisen ilmapiirin parannuttua 1988. Heidän vuonna 1993 ilmestynyt albuminsa En Estos Días voitti seitsemän platinalevyä.


title: Illapu

text: Chileen palattuaan yhtye on näihin päiviin saakka konsertoinut ahkerasti ympäri maailmaa muun muassa Euroopassa, Australiassa, Yhdysvalloissa, Hongkongissa, Afrikan pohjoisosissa sekä tietenkin Latinalaisessa Amerikassa. Illapu on vuosien 1972-2014 aikana julkaissut yhteensä 23 albumia ja saanut useita kunnianosoituksia muun muassa australialaisen S.B.S-television "Media Peace Award" -palkinnon 1987.


title: Ampumahiihdon maailmancup 2012–2013

text: Ampumahiihdon maailmancup 2012–2013 alkoi 25. marraskuuta 2012 Ruotsin Östersundissa ja loppui 17. maaliskuuta 2013 Venäjän Hanti-Mansijskiin.


title: Ampumahiihdon maailmancup 2012–2013

text: Ampumahiihdon maailmancupiin kuului yhdeksän kilpailutapahtumaa sekä Nové Městossa, Tšekissä järjestetyt maailmanmestaruuskilpailut. Yhteensä kilpailuja oli sekä miehillä että naisilla 32, joista 26 oli yksilökilpailuja ja kuusi viestejä. Lisäksi ohjelmassa oli kaksi sekaviestiä.


title: Majoituslait

text: Majoituslait () on nimitys kahdelle Ison-Britannian parlamentin vuosina 1765 ja 1774 säätämälle laille, jotka koskivat sotajoukkojen majoitusta Pohjois-Amerikan siirtokunnissa.


title: Majoituslait

text: Vuoden 1765 laki velvoitti siirtokuntien viranomaiset kustantamaan ja tarjoamaan niiden alueelle sijoitettujen brittijoukkojen ruuan, juomat, majoituksen ja kuljetuksen. Kyseessä oli itse asiassa lisäys vuosittain uusittuun kapinalakiin ("Mutiny Act"). Uuden lain syynä oli Pohjois-Amerikkaan sijoitetuista joukoista syntyneiden sotilasmenojen merkittävä kasvu suuren siirtomaasodan ja Pontiacin kapinan seurauksena. Kuten samana vuonna säädetty leimaverolaki myös majoituslaki nähtiin samalla siirtokuntien itsehallintoon puuttumisena, sillä siihen asti siirtokuntien omat edustajakokoukset olivat päättäneet itse siirtokuntalaisten osallistumisesta sotalaitoksen kuluihin. Lakia vastustettiin erityisesti New Yorkin provinssissa, johon oli sijoitettu kaikkein eniten brittijoukkoja. Kun provinssin viranomaiset uhmasivat majoituslakia, vuoden 1767 Townshendin lakeihin sisällytettiin niin sanottu "Suspending Act", jolla newyorkilaiset yritettiin pakottaa täyttämään majoitusvelvollisuutensa. Kiistanalaisuutensa vuoksi ensimmäisen majoitulain annettiin kuitenkin raueta vuonna 1770, jolloin se jätettiin uusimatta.


title: Majoituslait

text: Toinen majoituslaki oli vuoden 1774 niin sanottuihin sietämättömiin lakeihin sisältynyt lisäsäädös.


title: Majoituslait

text: Vihattujen majoituslakien perintö näkyy edelleen Yhdysvaltain perustuslain kolmannessa lisäyksessä, joka kieltää tällaisen velvoitteen käytön rauhanaikana.


title: Goatmoon (EP)

text: Goatmoon on saman nimisen yhtyeen EP-levy. Se julkaistiin vuonna 2009 levymerkillä Bestial Burst.


title: Tiilipäämaluri

text: Tiilipäämaluri ("Clytomyias insignis") on malurien heimoon kuuluva varpuslintu.


title: Tiilipäämaluri

text: Tiilipäämaluria tavataan Uuden-Guinean saarella Indonesiassa ja Papua-Uudessa-Guineassa. Lajin kannankehitys on vakaa, ja se on luokiteltu elinvoimaiseksi.


Hard Evidence – Illegal Live Activities 2009 on suomalaisen black metal -yhtye Goatmoonin livealbumi, joka julkaistiin vuonna 2010.


title: Hard Evidence – Illegal Live Activities 2009

text: Kappaleet on nauhoitettu yksityistilaisuudessa Lahdessa sekä konserteissa Tšekissä, Saksassa ja Helsingissä.


title: Isoemumaluri

text: Isoemumaluri ("Stipiturus malachurus") on malurien heimoon kuuluva varpuslintu.


title: Isoemumaluri

text: Isoemumaluria tavataan Manner-Australian lounais- ja kaakkoisosissa sekä Tasmaniassa. Lajin on raportoitu olevan harvinainen, ja sen kannankehitys on laskeva. Sen ei kuitenkaan uskota vielä olevan vaarassa, ja se on luokiteltu elinvoimaiseksi.


title: Tanssiaiset

text: Tanssiaiset on tapahtuma, jossa tanssitaan erilaisia tansseja, yleensä paritansseja. Usein pukeutuminen ja tunnelma on juhlavaa.


title: Tanssiaiset

text: Tanssiaiset ovat alun perin olleet ylhäisöhuvia. Se on ollut muun muassa seurapiirineideille sopiva seurustelumuoto. Nykyisellään esimerkiksi koulujen päättäjäisissä on tapana pitää tanssiaisia.


title: Kenny Pavey

text: Kenny Pavey (s. 23. elokuuta 1979 Lontoo) on englantilainen jalkapalloilija. Hän edustaa tukholmalaista AIK:ta.


title: Nuorrutus

text: Nuorrutus on rakenneteräkselle suoritettavaa karkaisua seuraava päästö. Se tehdään melko korkeassa 500–700 °C:n lämpötilassa. Sen ansiosta syntyy hyvä sitkeys ja myötöraja kohoaa verrattuna murtolujuuteen.


title: Tummaemumaluri

text: Tummaemumaluri ("Stipiturus mallee") on malurien heimoon kuuluva varpuslintu.


title: Tummaemumaluri

text: Tummaemumaluria tavataan pienellä alueella Australian kaakkoisosissa. Laji kärsii elinympäristöjen tuhoutumisesta, ja se on vähenemässä nopeasti. Tummaemumaluri on luokiteltu erittäin uhanalaiseksi.


title: Varjot (albumi)

text: Varjot on suomalaisen black metal -yhtye Goatmoonin kolmas studioalbumi. Se julkaistiin vuonna 2011 levymerkillä Werewolf Records.


title: Varjot (albumi)

text: Albumin kansikuvan on toteuttanut Demonos Sova.


title: Skocznia narciarska im. Adama Małysza

text: Skocznia narciarska im. Adama Małysza, aikaisemmin Malinka, on hyppyrimäki Wisłassa Puolassa.


title: Skocznia narciarska im. Adama Małysza

text: Vuonna 1933 rakennettiin ensimmäinen puinen hyppyrimäki Malinkaan, Wisłan kaupunginosaan. Hyppyrimäki remontoitiin ensimmäisen kerran vuonna 1954. 1970-luvun alussa rakennettiin paikalle uusi teräsrakenteinen K105-hyppyrimäki. Hyppyrimäen erikoisuus oli tie, joka piti sulkea harjoituksia ja kilpailuja varten, koska se kulki alastulorinteen läpi.


title: Skocznia narciarska im. Adama Małysza

text: Adam Małyszin menestyksen myötä 2000-vuosikymmenen alussa herätti ajatukset hyppyrimäen jälleenrakentamisesta. Lokakuussa 2003 tehtiin ensimmäiset rakennussopimukset ja rakennustyöt aloitettiin vuotta myöhemmin. Uusi K120 HS134 -hyppyrimäki valmistui syksyllä 2008, vuoden myöhässä alkuperäisestä aikataulusta kesällä 2006 sattuneen maanvyörymän vuoksi. Avajaisissa Puolan kesämestaruuskilpailuissa 26.–28. syyskuuta 2008 uuden hyppyrimäen nimeksi virallistettiin Skocznia narciarska im. Adama Małysza. Uuden mäkistadionin erikoispiirre on tie 942, joka kulkee katsomorakennelman alla tunnelissa.


title: Skocznia narciarska im. Adama Małysza

text:
Mäkiennätyksen 139,0 metriä on hypännyt Stefan Kraft.
Kesämäkiennätyksen 137,5 metriä on hypännyt Anders Fannemel.


title: Melassilaki

text: Melassilaki () oli Ison-Britannian parlamentin vuonna 1733 säätämä laki, joka määräsi veron ei-brittiläisistä siirtomaista brittien Pohjois-Amerikan siirtokuntiin tuotavalle melassille, sokerille ja rommille. Lain tarkoituksena oli suosia Brittiläisen Länsi-Intian sokerinviljelijöitä, jotka muuten eivät luonnonolojen vuoksi kyenneet kilpailemaan hinnoissa Ranskan Länsi-Intian sokerintuottajien kanssa. Pohjois-Amerikan siirtokuntalaiset vastustivat lakia, koska heidän mielestään brittiläinen Länsi-Intia ei tuottanut tarpeeksi melassia heidän tarpeisiinsa. Melassia käytettiin rommin valmistukseen, joka oli merkittävä tuotannonala Uudessa-Englannissa. Mikäli siellä tuotetun rommin hintaa jouduttaisiin nostamaan melassiveron vuoksi, sen kilpailukyky ja menekki markkinoilla heikkenisi. Tämän vuoksi melassilakia ei koskaan saatu toteutumaan käytännössä, sillä siirtokuntalaiset kiersivät sitä salakuljetuksella. Melassilain tilalle säädettiin vuonna 1764 sokerilaki, joka muodostui yhdeksi Amerikan vallankumoukseen johtanutta kehitystä lietsoneeksi kiistojen aiheeksi.


title: Tahdon riemuvoitto (albumi)

text: Tahdon riemuvoitto on suomalaisen black metal -yhtye Goatmoonin studioalbumi. Se julkaistiin vuonna 2013 levymerkillä Werewolf Records.


title: Tahdon riemuvoitto (albumi)

text: Albumi nauhoitettiin syyskuussa 2012. Sen kolme ensimmäistä kappaletta ovat akustisia versioita yhtyeen aiemmasta tuotannosta.


title: Vasil Baranau

text: Vasil Vasiljevitš Baranau (, ; s. 5. lokakuuta 1972 Zjarauka, Valko-Venäjän SNT) on valkovenäläinen jalkapalloilija. Baranau pelasi keskikenttäpelaajana. Edustaessaan FK Spartak Moskovaa hän voitti Venäjän-mestaruuden neljä kertaa peräkkäin (1998–2001), Venäjän-mestaruuspronssia vuonna 2002 ja Venäjän cupin vuonna 2003.


title: Vasil Baranau

text: Baranau pelasi Valko-Venäjän maajoukkueessa 25 A-maaottelua vuosina 1995–2001 ja teki niissä kolme maalia.


title: 2800-luku

text: 2800-luku on tuleva vuosisata, joka käsittää vuodet 2800–2899. Se on kolmannen vuosituhannen yhdeksäs vuosisata.


title: Nuorttitunturi

text: Nuorttitunturi, Nuortitunturi, on tunturi kohdassa, jossa Suomen ja Venäjän raja sekä Sallan ja Savukosken kunnanraja yhtyvät. Sen korkeus on 482 metriä.


title: Nuorttitunturi

text: Nuorttitunturi sijaitsee Värriön luonnonpuistossa.


title: Vaahteraliigan kausi 2002

text: Vaahteraliigan kausi 2002 oli Vaahteraliigan 23. kausi. Liigan runkosarja alkoi 1. kesäkuuta 2002 ja Vaahteramalja XXIII pelattiin 31. elokuuta 2002. Runkosarjassa pelattiin yhdeksän joukkueen yksinketainen sarja, jonka kuusi parasta etenivät pudotuspeleihin.


title: Vaahteraliigan kausi 2002

text: Porvoon Butchers nousi täksi kaudeksi liigaan East City Giantsin luovuttua sarjapaikasta. Vaahteramaljassa Helsinki Roosters voitti Turku Trojansin pistein 44–20. Pronssia voitti Seinäjoki Crocodiles. Sarjan viimeiseksi jäänyt Kuopio Steelers putosi I-divisioonaan. Kauden jälkeen Vaahteraliigan joukkuemäärää supistettiin kahdeksaan, mikä tiesi myös Oulu Northern Lightsille putoamista sarjatasoa alemmaksi.


title: Scourge (Transformers)

text: Scourge on fiktiivinen Decepticon "Transformers"-universumissa.


title: Scourge (Transformers)

text: Scourge esiintyy ensimmäisen kerran vuoden 1986 elokuvassa "". Planeetojen syöjä, Unicron, rakentaa avaruuteen Astrotrainin kyydistä heitettyjen ja hylättyjen Decepticonien osista Galvatronin ja Cyclonusin ohella Scourgen sekä Sweepit, jotka ovat ulkomuodoltaan identtiset hänen kanssaan.


title: Scourge (Transformers)

text: Scourge ja Sweepit muuntautuvat ilmatyynyaluksiksi.


title: Scourge (Transformers)

text: Scourge ei ollut älykkäimpiä tai kykenevimpiä Decepticoneja, mutta hän ja Sweepit saivat vastuulleen suurimman osan Galvatronin antamista tehtävistä.


title: Scourge (Transformers)

text: Sarjan neljännellä kaudella hänestä tuli yksi Decepticonien Targetmastereista.


title: Scourge (Transformers)

text: Scourge ei esiintynyt "" -animaatiosarjassa, mutta hänestä oli tehty kulkusirkaksi muuntautuva lelu.


title: Scourge (Transformers)

text: Animaatiosarjassa "" kun Predaconien johtaja, Megatron, löysi Fortress Maximuksen, hän löysi protoformeissa olevat Autobotit ja käänsi nämä palvelijoikseen, jotka nimesi Decepticoneiksi. Yksi näistä oli ulkonäöltään kuin Autobottien johtaja, Optimus Prime, mutta mustan värinen ja hänestä tuli Decepticon-ryhmän johtaja.


title: Scourge (Transformers)

text: Animaatiosarjassa "" Scourge oli siivettömäksi lohikäärmeeksi muuntautuva Viidakkoplaneetan johtaja. Scourgen opettaja oli rauhantahtoinen Backstop. Mutta Scourge itse oli kova taistelija, joka halusi murskata jokaisen, joka häntä vastusti.


title: Scourge (Transformers)

text: Scourge piti myös hallussaan Viidakkoplaneetan cyberplaneetta-avainta. Hän ei suostunut luopumaan siitä, ellei joku onnistuisi voittamaan häntä. Jonkin aikaa sen jälkeen, kun luovutti cyberplaneetta-avaimen Autoboteille hävittyään Optimus Primelle, hän liittyi Decepticoneihin ja oli yksi heidän vahvimmista jäsenistään. Myöhemmin hän liittyi muiden Viidakkoplaneetan asukkaiden kanssa Autobottien rinnalle taisteluun Galvatronia vastaan.


title: Carrie Hope Fletcher

text: Carrie Hope Fletcher (syntynyt 22. lokakuuta 1992) on englantilainen näyttelijä, kirjailija, muusikko ja videobloggaaja. Hän esiintynyt useissa rooleissa eri musikaaleissa. Hänen YouTube-kanavallaan on yli 600 000 tilaajaa.


title: Carrie Hope Fletcher

text: Fletcher varttui South Harrow'ssa, lähellä Lontoota. Hänen veljensä Tom Fletcher soittaa McFly-bändissä. Fletcherin vanhemmat kasvattivat lapsensa musikaalisessa ympäristössä. Fletcherin ensimmäinen näyttelijärooli oli viisivuotiaana Honey Nut Cheerios-mainoksessa.


title: Carrie Hope Fletcher

text: Fletcher sai ensimmäisen musikaaliroolinsa seitsemänvuotiaana Les Misérables-musikaalin nuorena Eponinena. Hän esiintyi yhdeksänvuotiaana Chitty Chitty Bang Bangin Jemimana ja yksitoistavuotiaana Maija Poppanen-musikaalin Jane Banksina. Kesäkuussa 2013 Fletcher korvasi Danielle Hopen Eponinen näyttelijänä Les Misérables-musikaalissa Queen's Theatressa. Fletcher on ainoa englantilainen näyttelijä, joka on esittänyt sekä nuorta että aikuista Eponinea.


title: Carrie Hope Fletcher

text: Fletcerin ensimmäiset videot hänen YouTube-kanavallaan olivat lähinnä cover-versioita tunnetuista kappaleista tai hänen omaa materiaaliaan. Kun kanavan suosio kasvoi, hän alkoi puhua videoillaan erilaisista aiheista. Fletcher on tehnyt useita videoita kirjoista, saduista, terveestä itsetunnosta, ihmissuhteista ja hänen omasta elämästään. Hän kokee kunniatehtäväkseen toimia kanavansa seuraajien "isosiskona", jonka neuvoja jokainen saa kysyä. Kanavan seuraajat kutsuvat joukkoaan nimellä "Hopefuls", Fletcherin toisen nimen mukaan.


title: Carrie Hope Fletcher

text: Fletcher on esiintynyt myös YouTube-muusikko Alex Dayn musiikkivideoilla "Lady Godiva" (2012) ja "I've Got What it Takes" (2013).


title: Carrie Hope Fletcher

text: Flether on julkaissut kaksi singleä, "Boys in Books" ja "The Way We Were" ja esittänyt kanavallaan lukuisia cover-kappaleita. Hän laulaa myös Alex Dayn albumilla Epigrams and Interludes kappaleissa "Poison" ja "This Kiss".


title: Dzmitryi Miltšakou

text: Dzmitryi Sjarhejevitš Miltšakou (, , 2. maaliskuuta 1986 Minsk, Valko-Venäjän SNT) on valkovenäläinen jääkiekkomaalivahti, joka edustaa Valko-Venäjän Ekstraligassa pelaavaa Junost Minskiä.


title: Dzmitryi Miltšakou

text: Miltšakou pelasi ensimmäiset miesten ottelunsa kaudella 2002–2003 Junost Minskissa, mutta hän oli ennen sitä käynyt Ruotsissa pelaamassa muun muassa Modon juniorijoukkueessa.


title: Dzmitryi Miltšakou

text: Miltšakou pelasi Valko-Venäjän pääsarjassa aina vuoteen 2013. Tuona aikana hän edusti Junost Minskiä (kaudet 2002–2003 ja 2003–2004), Dinamo Minskiä (2003–2006), H’K Vitsebskiä (2006–2008), H’K Homelia (2008–2009), H’K Brestiä (2009–2010) ja Metallurg Žlobinia (2010–2013).


title: Dzmitryi Miltšakou

text: Kaudeksi 2013–2014 Miltšakou palasi Dinamo Minskiin, mutta joukkue pelaa Valko-Venäjän pääsarjan sijaan KHL:ää. Miltšakou pelaa kuitenkin lainasopimuksella myös Žlobinissa.


title: Dzmitryi Miltšakou

text: Kausina 2011–2012 ja 2012–2013 Miltšakou valittiin Valko-Venäjän liigan parhaaksi maalivahdiksi. Hän voitti myös sarjan mestaruuden kauden 2011–2012 päätteeksi. Valko-Venäjän jääkiekkomaajoukkueessa Miltšakou on pelannut neljissä MM-kisoissa. Neljissä kisoissaan hän pelannut viisi ottelua, häviten jokaisen niistä.


title: K-Wagen

text: K-Wagen oli Saksassa kehitelty raskas panssarivaunu ensimmäisen maailmansodan aikana. K-Wagen ei koskaan osallistunut varsinaisiin taisteluihin, mutta kaksi prototyyppiä oli rakennettu ennen sodan päättymistä.


title: K-Wagen

text: K-Wagenin rakennus hyväksyttiin sotaministeriössä 28. kesäkuuta 1917. Tulevalle vaunulle asetettiin ehtoja, kuten kyky ylittää neljän metrin levyinen juoksuhauta ja 3 sentin paksuinen panssarointi. Aseistukseksi suunniteltiin yhtä tai kahta tykkiä sekä neljää konekivääriä ja kahta liekinheitintä. Alun perin vaunun voimanlähteeksi suunniteltiin kahta 200 hevosvoiman moottoria. Vaunu oli tarkoitus tuoda taistelukentälle kahdessa osassa ja koota se vain muutaman kilometrin päässä etulinjasta. Vaunut oli tarkoitus aseistaa Idsteinin linnoituksen 7,7-senttisillä tykeillä. Moottori havaittiin pian liian heikoksi ja se muutettiin kahdeksi Daimlerin 650 hevosvoiman moottoriksi. K-Wagenin rakennushanke herätti vastustusta. Kaikki eivät uskoneet valtavan 13-metrisen ja 120-tonnisen vaunun selviävän taistelukentän tykistötulituksesta. Hanke kärsi myös valmistajien aikatauluongelmista. Vastustuksesta huolimatta tilattiin viisi K-Wagenia, joista kaksi saatiin osaksi valmiiksi ennen sodan päättymistä. Vain yksi niistä oli kokonaan valmis ja toisesta puuttui vielä moottorit.


title: Akvaario (albumi)

text: Akvaario on suomalaisyhtye Indican kuudes studioalbumi. Sen julkaisi Suomen Musiikki sekä CD-levynä että digitaalisesti ladattavana 24. tammikuuta 2014. Albumin CD-versiossa on mukana kaksi akustista versiota albumin kappaleista, joita ei tule lainkaan digitaalisesti myyntiin. Albumin ensimmäinen single, "Älä kanna pelkoa", julkaistiin marraskuussa 2013.


title: Akvaario (albumi)

text: Albumi tuotettiin samaan aikaan heidän englanninkielisen studioalbumin, "Shinen" kanssa, joka aiheutti yhtyeen jäsenille niin paljon paineita, että yhtye oli jopa lähellä hajota. Levy sijoittui Suomen virallisen albumilistan 3.sijalle ja se nousi Rumba -listan kärkeen. Keskisuomalainen -lehti kehui Akvaario -albumia Indican uran parhaaksi levyksi ja kehui että Jonsun sävellykset ja tekstit ovat ensimmäistä kertaa tasapainossa.